open-index/open-wikipedia-markdown huggingface dataset:
বীর মুক্তিযোদ্ধা আছাদুজ্জামান স্টেডিয়াম

**বীর মুক্তিযোদ্ধা আছাদুজ্জামান স্টেডিয়াম** (পূর্বনাম **মাগুরা স্টেডিয়াম**) বাংলাদেশের মাগুরায় অবস্থিত একটি স্টেডিয়াম। এটি মাগুরা জেলা ক্রিকেট দল এবং মাগুরা জেলা ফুটবল দলের হোম গ্রাউন্ড।  এই স্টেডিয়ামের নাম ১২ অক্টোবর ২০১১ তারিখে মুক্তিযুদ্ধের অন্যতম সংগঠক বীর মুক্তিযোদ্ধা মোহাম্মদ আছাদুজ্জামানের নামে নামকরণ করা হয়। এই স্টেডিয়ামে বাংলাদেশের জাতীয় দিবস সমূহে কুচকাওয়াচ, শহীদ মুক্তিযোদ্ধা পরিবার ও বীর মুক্তিযোদ্ধাদের সংবর্ধনা দেয়া, জেলার বিভিন্ন ক্রীড়া বিশেষ করে ক্রিকেট, ফুটবল ছাড়াও অন্যান্য খেলা অনুষ্ঠিত হয়ে থাকে।

স্টেডিয়ামের কাঠামোতে একটি ব্যামাগার ও সাংবাদিকদের কক্ষ আছে।

## আরো দেখুন
* বাংলাদেশের ক্রীড়া স্থাপনাসমূহ
* বাংলাদেশে ক্রিকেট মাঠের তালিকা

## তথ্যসূত্র

বিষয়শ্রেণী:বাংলাদেশের ফুটবল মাঠ
বিষয়শ্রেণী:বাংলাদেশের ক্রিকেট মাঠ
বিষয়শ্রেণী:মাগুরা জেলা
নেত্রকোণা জেলা স্টেডিয়াম

**নেত্রকোণা জেলা স্টেডিয়াম** ১৯৭৮ সালে প্রতিষ্ঠিত, বাংলাদেশের একটি জেলা পর্যায়ের স্টেডিয়াম। পনের হাজার দর্শক ধারণকারি স্থাপনাটি নেত্রকোণা জেলা সদরে নেত্রকোণা পৌরসভার সাতপাই এলাকায় নেত্রকোণা সরকারী কলেজের পাশে অবস্থিত। এটি জেলার একমাত্র স্টেডিয়াম। স্থানীয়ভাবে এটি 'আধুনিক' অথবা এলাকার নামে 'সাতপাই স্টেডিয়াম' নামে পরিচিত। 

বাংলাদেশের বেশীরভাগ স্টেডিয়ামের মত এই ক্রীড়া স্থাপনাটিও জাতীয় ক্রীড়া পরিষদের অধিভূক্ত এবং স্থানীয় নেত্রকোণা জেলা ক্রীড়া সংস্থার তত্ত্বাবধায়নে রয়েছে।  ২০১৮ সালে পুনর্নির্মিত স্টেডিয়ামটি জেলা প্রশাসন, ক্রীড়া সংস্থা ও শিক্ষা অফিসেবের  আয়োজনে বিভিন্ন জেলা-উপজেলা, বয়স-শিক্ষা প্রতিষ্ঠান ভিত্তিক ক্রীড়া, প্রতিভা অন্বেষণ কার্যক্রম ও স্থানীয় লিগের স্বাগতিক মাঠ হিসেবে ব্যবহার হয়। এছাড়া এটি জেলা পর্যায়ে বাংলাদেশের জাতীয় দিবস সমূহে রাষ্ট্রীয় কর্মসূচীর প্রধান আয়োজনস্থল।

## ইতিহাস
নেত্রোকোণা জেলা স্টেডিয়াম ১৯৭৮ সালে প্রতিষ্ঠিত হয়। বাংলাদেশের ক্রীড়া মন্ত্রণালয় ২০১৪ সালের ফেব্রুয়ারিতে স্টেডিয়ামটি সংস্কার ও উন্নয়নের উদ্যোগ নেয়।  ২০১৫ সালের সেপ্টেম্বর মাসে ৩৫ কোটি টাকা ব্যয়ে ঠিকাদারি প্রতিষ্ঠান *এমকে ইন্টারন্যাশনাল*  স্টেডিয়ামটির পুনঃনির্মাণ শুরু করে। ২০১৮ সালের জুন মাসে সংস্কার প্রকল্প শেষ হয়। উন্নয়ন ও সংস্কার পরবর্তী ক্রীড়াস্থাপনাটি ২০১৮ সালের ২ নভেম্বর, পুনঃউদ্বোধন করা হয়।

## অবকাঠামো
৯ একর জায়গা জুড়ে স্থাপনাটির অবকাঠামোতে মূল স্টেডিয়াম মাঠ ছাড়াও ভিভিআইপি গ্যালারি, সাংবাদিকদের জন্য প্রেসবক্স, খেলোয়াড়দের বিশ্রামাগার, কার্যালয়, ১২ ধাপের দর্শক গ্যালারি, স্টেডিয়াম ঘিরে পায়ে চলার পথ ও রেফারি কক্ষ আছে। ২০১৮ সালে সংস্কারের পর স্টেডিয়ামটির দর্শক ধারণ ক্ষমতা ১৫০০০-এ উন্নীত হয়েছে।

## আয়োজন
নেত্রকোণা জেলা প্রশাসন, ক্রীড়া সংস্থা ও শিক্ষা অফিস এখানে জাতীয়, ও স্থানীয় পর্যায়ের ফুটবল, ক্রিকেটসহ বিভিন্ন ক্রীড়া প্রতিযোগিতা আয়োজন করে। 

পূর্ণতা পাওয়ার পর স্টেডিয়ামটি জেলার প্রাথমিক বিদ্যালয়ের ছেলে ও মেয়েদের ফুটবল প্রতিযোগিতার চূড়ান্ত খেলাগুলির আয়োজনস্থল। ২০২৫ সালের তারুণ্যের উৎসব উপলক্ষে “জাতীয় চ্যাম্পিয়নশীপ"-এর প্রথম পর্বের খেলায় স্টেডিয়ামটি নেত্রকোণা জেলা ফুটবল দলের স্বাগতিক মাঠ ছিল। জেলা ফুটবল এসোসিয়েশন এখানে প্রদর্শনী ম্যাচের আয়োজন করেছে।  

ক্রীড়ানুষ্ঠানের বাইরে এটি বাংলাদেশের জাতীয় দিবসসমূহ তথা বাংলাদেশের স্বাধীনতা দিবস ও বিজয় দিবসের রাষ্ট্রীয় অনুষ্ঠান যথা - জাতীয় পতাকা উত্তোলন, কুচকাওয়াজ, ও স্কুল ও কলেজের শিক্ষার্থীদের শারীরিক কসরৎ প্রদর্শনের প্রধান স্থান। ২০২০ সাল থেকে বিভিন্ন মেলার আয়োজন হয়েছে।
## তথ্যসূত্র

বিষয়শ্রেণী:বাংলাদেশের ফুটবল মাঠ
বিষয়শ্রেণী:বাংলাদেশের ক্রিকেট মাঠ
বিষয়শ্রেণী:নেত্রকোণা জেলা
বিষয়শ্রেণী:বাংলাদেশের স্টেডিয়াম
বিষয়শ্রেণী:১৯৭৮-এ বাংলাদেশে প্রতিষ্ঠিত
বিষয়শ্রেণী:ময়মনসিংহ বিভাগের ভবন ও স্থাপনা
বিষয়শ্রেণী:নেত্রকোণা জেলার ক্রীড়া অনুষ্ঠানস্থল
গ্যারি স্টিড

**গ্যারি রেমন্ড স্টিড** (; জন্ম: ৯ জানুয়ারি, ১৯৭২) ক্রাইস্টচার্চে জন্মগ্রহণকারী প্রথিতযশা ও সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৯৯ সময়কালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর নিউজিল্যান্ডীয় ক্রিকেটে ক্যান্টারবারির প্রতিনিধিত্ব করেছেন। দলে তিনি মূলতঃ শীর্ষসারির ডানহাতি ব্যাটসম্যান হিসেবে খেলতেন। এছাড়াও, লেগ ব্রেক বোলিংয়ে পারদর্শীতা দেখিয়েছেন **গ্যারি স্টিড**। ক্রিকেট খেলা থেকে অবসর গ্রহণের পর নিউজিল্যান্ড দলের প্রধান কোচের দায়িত্ব পালন করছেন।

## আন্তর্জাতিক ক্রিকেট
সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করার সুযোগ পেয়েছিলেন তিনি। ১১ মার্চ, ১৯৯৯ তারিখে দক্ষিণ আফ্রিকার বিপক্ষে টেস্ট ক্রিকেটে অভিষেক ঘটে গ্যারি স্টিডের।

শীর্ষসারির ব্যাটসম্যান গ্যারি স্টিড ১৯৯৯ সালে নয়মাসে পাঁচটি টেস্টে অংশ নিয়ে ৩৪.৭৫ গড়ে রান তুলেছিলেন। এ পর্যায়ে তিনি কোন একক সংখ্যার রান সংগ্রহ করেননি। সফরকারী দক্ষিণ আফ্রিকার বিপক্ষে দূর্দান্ত ক্রীড়াশৈলী প্রদর্শন করেছিলেন তিনি। ওয়েলিংটনের ব্যাসিন রিজার্ভে ৬৮ ও ৩৩ রান তুলেন। এরপর ওয়েস্ট ইন্ডিজের বিপক্ষে দুইবার মাঝারীমানের খেলা উপহার দিলে দল থেকে বাদ পড়েন।

ক্যান্টারবারির সাথে আট বছর প্রথম-শ্রেণীর ক্রিকেট খেলার পর পুনরায় টেস্ট খেলার জন্য আমন্ত্রিত হন। ১৯৯৮-৯৯ মৌসুম থেকে পাঁচ বছর দলের নেতৃত্বে ছিলেন ও দলটি তখন ক্রান্তিকাল অতিক্রম করছিল।

## অবসর
প্রথম-শ্রেণীর ক্রিকেট থেকে অবসর গ্রহণের পর কোচিং জগতে প্রবেশ করেন।

কোচিং জগতে প্রবেশের পর প্রথমে নিউজিল্যান্ড ক্রিকেট হাই পারফরম্যান্স সেন্টার যোগ দেন। এরপর জুলাই, ২০০৮ নিউজিল্যান্ড মহিলা দলের কোচ হিসেবে বেশ সফলতা পান। ২০০৯ সালের ক্রিকেট বিশ্বকাপে মহিলা দলকে চূড়ান্ত খেলায় নিয়ে যান ও ২০১০ সালের বিশ্ব টি২০ প্রতিযোগিতায় কোচ হিসেবে দায়িত্ব পালন করেন। ২০১৩-১৪ মৌসুমে থেকে ২০১৬-১৭ মৌসুমে চারবার ঘরোয়া প্রতিযোগিতার শিরোপা বিজয়ে ক্যান্টারবারির প্রশিক্ষকের ভূমিকায় অবতীর্ণ হয়েছিলেন।

আগস্ট, ২০১৮ সালে নিউজিল্যান্ড ক্রিকেট কর্তৃক নিউজিল্যান্ড ক্রিকেট দলের প্রধান কোচ হিসেবে নিযুক্তি লাভ করেন। তিনি মাইক হেসনের স্থলাভিষিক্ত হন।

## ব্যক্তিগত জীবন
তার পিতা ডিডব্লিউ স্টিড ও ভ্রাতা ডব্লিউডব্লিউ স্টিড প্রথম-শ্রেণীর ক্রিকেটে অংশগ্রহণ করেছেন।

## তথ্যসূত্র

## আরও দেখুন
* গ্যারি গিলমোর
* এমি স্যাটার্দওয়েট
* ২০১৯ ক্রিকেট বিশ্বকাপ দলসমূহ
* নিউজিল্যান্ডীয় টেস্ট ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৭২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ক্যান্টারবারির ক্রিকেটার
বিষয়শ্রেণী:ক্রাইস্টচার্চ থেকে আগত ক্রিকেটার
বিষয়শ্রেণী:নিউজিল্যান্ডীয় ক্রিকেটার
বিষয়শ্রেণী:নিউজিল্যান্ডের টেস্ট ক্রিকেটার
বিষয়শ্রেণী:নিউজিল্যান্ডীয় ক্রিকেট কোচ
পাবনা স্টেডিয়াম

**শহীদ এডভোকেট আমিন উদ্দিন স্টেডিয়াম** পাবনায় অবস্থিত একটি স্টেডিয়াম, যেটি পাবনা জেলা ক্রিকেট দল ও পাবনা জেলা ফুটবল দলের হোমগ্রাউন্ড। স্টেডিয়ামটিতে ক্রিকেট ফুটবল ছাড়াও অন্যান্য খেলা অনুষ্ঠিত হয়ে থাকে।

## আরো দেখুন

* বাংলাদেশের ক্রীড়া স্থাপনাসমূহ
* বাংলাদেশে ক্রিকেট মাঠের তালিকা

## তথ্যসূত্র

## বহিঃসংযোগ

বিষয়শ্রেণী:বাংলাদেশের ফুটবল মাঠ
বিষয়শ্রেণী:বাংলাদেশের ক্রিকেট মাঠ
বিষয়শ্রেণী:বাংলাদেশের স্টেডিয়াম
বিষয়শ্রেণী:পাবনা জেলার ক্রীড়া অনুষ্ঠানস্থল
শহীদ মুক্তিযোদ্ধা স্মৃতি স্টেডিয়াম

**শহীদ মুক্তিযোদ্ধা স্মৃতি স্টেডিয়াম**  ১৯৯৬ সালে নির্মিত শেরপুর জেলায় অবস্থিত একটি স্টেডিয়াম, যেটি জেলার ক্রিকেট ও ফুটবল দলের হোমগ্রাউন্ড হিসেবে ব্যবহৃত হয়ে থাকে। ফুটবল ক্রিকেট ছাড়াও অন্যান্য খেলা অনুষ্ঠিত হয়ে থাকে মাঠটিতে।

## আরো দেখুন

* বাংলাদেশের ক্রীড়া স্থাপনাসমূহ
* বাংলাদেশে ক্রিকেট মাঠের তালিকা

## তথ্যসূত্র

বিষয়শ্রেণী:শেরপুর জেলা
বিষয়শ্রেণী:বাংলাদেশের ফুটবল মাঠ
বিষয়শ্রেণী:বাংলাদেশের ক্রিকেট মাঠ
সিএমভি মিউজিক

**সিএমভি (সেন্ট্রাল মিউজিক অ্যান্ড ভিডিও)** একটি বাংলাদেশী অডিও-ভিডিও প্রযোজনা প্রতিষ্ঠান। ২০০৪ সালে এসকে শাহেদ আলী পাপ্পু, এবং হেলাল খানের হাত ধরে প্রতিষ্ঠিত হয়েছিলো। ২০০৮ সালে প্রতিষ্ঠানটি নতুন সঙ্গীত প্রযোজনা বন্ধ করে দিয়েছিল। লম্বা বিরতির পর ০৫ ফেব্রুয়ারি, ২০১৬ সালে প্রতিষ্ঠানটি নতুন করে সক্রিয় হয়। ঢাকার ইস্কাটন সড়কে প্রতিষ্ঠানটির প্রধান কার্যালয় অবস্থিত। ২০১৬ সালে পুনরায় সক্রিয় হওয়ার পর প্রতিষ্ঠানটি বাংলা নাটক, সঙ্গীতের অডিও-ভিডিও ও বিনোদনমূলক ওয়েব সিরিজ প্রযোজনা করছে।

## শিল্পী

### গায়ক

* আইয়ুব বাচ্চু
* ইমরান মাহমুদুল
* বেসবাবা সুমন
* তাহসান রহমান খান
* হাবিব ওয়াহিদ
* সানিয়া সুলতানা লিজা
* কুমার বিশ্বজিৎ
* তপু
* দিলশাদ নাহার কনা
* ফুয়াদ আল মুকতাদির
* মিলা ইসলাম
* মিনার রহমান
* বাপ্পা মজুমদার
* ফাহমিদা নবী
* মিফতাহ্ জামান
* সাবরিনা পড়শী
* পারভীন সুলতানা

## তথ্যসূত্র

বিষয়শ্রেণী:বাংলাদেশী রেকর্ড লেবেল
বিষয়শ্রেণী:২০০৪-এ প্রতিষ্ঠিত
ইসরাত জাহান চৈতি

**ইসরাত জাহান চৈতি** একজন বাংলাদেশি অভিনেত্রী, যিনি ২০০৮ সালে লাক্স চ্যানেল আই সুপারস্টারে বিজয়িনীর মুকুট পরেছিলেন। ২০১১ সালে রাবেয়া খাতুনের *[[মধুমতি (২০১১-এর চলচ্চিত্র)|মধুমতী]]* চলচ্চিত্রে অভিনয়ের মাধ্যমে তার চলচ্চিত্রাঙ্গনে যাত্রা শুরু হয়। এরপর তিনি আরেফিন শুভর বিপরীতে শাহাদাত হোসেন লিটনের *লাভলি* চলচ্চিত্রে অভিনয় করেন। চলচ্চিত্রটিতে অভিনয়ের জন্য তিনি মেরিল-প্রথম আলো পুরস্কারের জন্য মনোনীত হয়েছিলেন।

## কর্মজীবন
ইমপ্রেস টেলিফিল্মের চলচ্চিত্র *মধুমতি* (২০১১) -তে রিয়াজের বিপরীতে অভিনয়ের মাধ্যমে তার চলচ্চিত্রের অভিষেক ঘটে। ২০১৩ সালে তার অভিনীত *লাভলি* চলচ্চিত্রটি মুক্তি পায়। ২০১৭ সালে তিনি শিবলী সাদিকের বিপরীতে *মন দেব মন নেব* নামের একটি চলচ্চিত্রে অভিনয়ের জন্য চুক্তিবদ্ধ। 

## চলচ্চিত্রের তালিকা

* *মধুমতি*
* *লাভলি*
* *মন দেব মন নেব*

## ব্যক্তিগত জীবন
২০১৫ সালে তিনি শাওন রয় যুবরাজের সাথে বিবাহবন্ধনে আবদ্ধ হন। শাওন একজন গ্রাফিক ডিজাইনার ও থ্রিডি অ্যানিমেটর। ২০১৮ সালে তাদের মাঝে বিবাহ বিচ্ছেদ ঘটে। ৮ অক্টোবর ২০১৯ এ চৈতি ২য় বিয়ে করেন বেসরকারি বিমান সংস্থায় পাইলট মাহমুদ আরাফাতকে। 

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:বাংলাদেশী চলচ্চিত্র অভিনেত্রী
বিষয়শ্রেণী:বাংলাদেশী অভিনেত্রী
বিষয়শ্রেণী:অপর্যালোচিত অনুবাদসহ পাতা
মারিখালী সেতু

**মারিখালী সেতু** নারায়ণগঞ্জের সোনারগাঁওয়ে মারীখালি নদীর উপর নির্মিত একটি সড়ক সেতু। সেতুটি ২০০০ সালে চালু হয়। সেতুটি ঢাকা-চট্টগ্রাম মহাসড়কের অংশ। এটি বিখ্যাত মেঘনা সেতু থেকে প্রায় ৩.২ কিলোমিটার (২ মাইল) উত্তরে অবস্থিত।

## তথ্যসূত্র

বিষয়শ্রেণী:বাংলাদেশের সড়ক সেতু
বিষয়শ্রেণী:সোনারগাঁও উপজেলা
বিষয়শ্রেণী:ঢাকা বিভাগের সেতু
শাকিল খান (আম্পায়ার)

**শাকিল খান** (জন্ম ২২ ডিসেম্বর ১৯৫২) একজন পাকিস্তানি সাবেক প্রথম-শ্রেণীর ক্রিকেটার এবং আম্পায়ার । ১৯৮৩ থেকে ২০০২ সাল পর্যন্ত  ছয়টি টেস্ট ম্যাচ এবং ১৯৮২ থেকে ১৯৯৬ সাল পর্যন্ত ১৬টি ওডিআই ম্যাচে আম্পায়াররিত্ব করেন। 

## আরও দেখুন

* টেস্ট ক্রিকেট আম্পায়ারদের তালিকা
* একদিনের আন্তর্জাতিক ক্রিকেট আম্পায়ারদের তালিকা

## তথ্যসূত্র

## বহিঃসংযোগ

* Shakeel Khan at CricketArchive (subscription required)

বিষয়শ্রেণী:ন্যাশনাল ব্যাংক অব পাকিস্তান বি-এর ক্রিকেটার
বিষয়শ্রেণী:করাচি গ্রীনসের ক্রিকেটার
বিষয়শ্রেণী:ন্যাশনাল ব্যাংক অব পাকিস্তানের ক্রিকেটার
বিষয়শ্রেণী:পাকিস্তান রেলওয়েজের ক্রিকেটার
বিষয়শ্রেণী:করাচি ব্লুজের ক্রিকেটার
বিষয়শ্রেণী:করাচি হোয়াইটসের ক্রিকেটার
বিষয়শ্রেণী:পাকিস্তানি ক্রিকেটার
বিষয়শ্রেণী:পাকিস্তানি একদিনের আন্তর্জাতিক ক্রিকেট আম্পায়ার
বিষয়শ্রেণী:পাকিস্তানি টেস্ট ক্রিকেট আম্পায়ার
বিষয়শ্রেণী:করাচি থেকে আগত ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৫২-এ জন্ম
বিষয়শ্রেণী:বাংলাদেশী চলচ্চিত্র অভিনেতা
বিষয়শ্রেণী:বাগেরহাট জেলার ব্যক্তি
লুৎফুন্নাহার হেলেন

**লুৎফুন্নাহার হেলেন** (২৮ ডিসেম্বর, ১৯৪৭-৫ অক্টোবর, ১৯৭১) ছিলেন একজন বাংলাদেশি শিক্ষিকা রাজনীতিবিদ ও মুক্তিযুদ্ধ সংগঠক যিনি ১৯৭১ সালে মুক্তিযুদ্ধে পাকিস্তানি হানাদার বাহিনীর হাতে শহিদ হয়েছিলেন।

## প্রারম্ভিক জীবন
লুৎফুন্নাহার হেলেন জন্মেছিলেন ১৯৪৭ সালের ২৮ ডিসেম্বরে, মাগুরায়। ম্যাট্রিক পাস করার পর ১৯৬৫ সালে মাগুরা কলেজ থেকে তিনি ইন্টারমিডিয়েট পাস করেন। এরপর ১৯৬৮ সালে তিনি রাজশাহী বিশ্ববিদ্যালয় থেকে স্নাতক ডিগ্রি লাভ করেন। স্নাতক শেষ করার পর তিনি মাগুরা সরকারি উচ্চ বিদ্যালয়ে শিক্ষিকা পদে যোগদান করেন।

## কর্মজীবন
ছাত্রাবস্থা থেকেই তিনি রাজনীতিতে সক্রিয় ছিলেন। ১৯৬২ সালে আইউব খান বিরোধী আন্দোলনে তিনি সক্রিয় অংশ নিয়েছিলেন। তিনি মাগুরা কলেজ ছাত্র ইউনিয়নের নারী বিষয়ক সম্পাদক ছিলেন। এছাড়াও তিনি পূর্ব পাকিস্তান ছাত্র ইউনিয়নের মাগুরা মহাকুমা ছাত্র ইউনিয়নের সহসভাপতির দায়িত্ব পালন করেছেন। স্নাতক শেষ করার পর তিনি মাগুরা সরকারি বালিকা উচ্চ বিদ্যালয়ে শিক্ষিকা পদে যোগদান করেন তিনি।

মাগুরা শহরে বসবাস করলেও হেলেনদের গ্রামের বাড়ি ছিল মহম্মদপুর থানার হরেকৃষ্ণপুর গ্রাম। এই গ্রামকে কেন্দ্র করে তখনকার মাওবাদী সংগঠন ইপিসিপি(এম-এল) গড়ে ওঠা গেরিলা অঞ্চলের সাথে যোগাযোগ রক্ষা করে পার্টির দায়িত্ব পালন করতেন হেলেন।

## বাংলাদেশের মুক্তিযুদ্ধে তাঁর অবদান
১৯৭১ সালে পাকিস্তানি ঔপনিবেশিক শক্তির বিরুদ্ধে মুক্তিযুদ্ধ শুরু হলে তিনি যুদ্ধে সক্রিয়ভাবে অংশগ্রহণ করেন। তিনি মুক্তিবাহিনীর সাথে মাগুরার মোহাম্মদপুর থানার একটি রাজাকার ক্যাম্প দখল করেন ও সেটাকে মুক্তিযোদ্ধা প্রশিক্ষণ ক্যাম্পে রূপান্তর করেন। তার ভাইয়েরাও মুক্তিযুদ্ধে সক্রিয়ভাবে অংশ নিয়েছিলেন।

মুক্তিযুদ্ধের সময়ে তিনি এলাকার লোকদের যুদ্ধে সক্রিয়ভাবে অংশ নিতে উদ্বুদ্ধ করতেন। এছাড়াও মুক্তিযুদ্ধের সংগঠক এই নারী মুক্তিবাহিনী গুপ্তচর হিসেবে কাজ করতেন ও হানাদার বাহিনী সম্পর্কিত খবর মুক্তিযোদ্ধাদের কাছে সরবরাহ করতেন।

অক্টোবর মাসের শুরুর দিকে মাগুরার মোহাম্মদপুর থানার এক গ্রামে আবস্থানকালে রাজাকার ও আলবদর চক্রের গুপ্তচররা তার গোপন অবস্থানের কথা ফাঁস করে দেয়। অতঃপর চরমভাবে ঘৃণিত রাজাকার বাহিনীর একটি দলের হাতে ধরা পড়েন হেলেন। সে সময় তার কোলে ছিল শিশুপুত্র দিলীর। ঘৃণিত  রাজাকাররা হেলেনকে ধরে এনে মাগুরা শহরে স্থাপিত হানাদার বাহিনীর ক্যাম্পে তাকে নিয়ে আসে এবং সেখানে তাকে হানাদার বাহিনীর হাতে তাকে তুলে দেয়। হেলেনের দু'বছর বয়সী শিশুপুত্র দিলীরকে হেলেনের পিতা মাতার কাছে ফেরত দিলেও শত অনুরোধ স্বত্ত্বেও হেলেনকে ফেরত দেওয়া থেকে বিরত থাকে পাকিস্তানি হানাদার বাহিনী ও তাদের দোসররা।

হানাদার বাহিনীর ক্যাম্পে নেওয়ার পর হেলেনার ওপর অকথ্য নিপীড়ন নির্যাতন চালায় নরপশুরা। নরপশুরা তাকে নির্মমভাবে হত্যা করে। এরপর আরো নির্মমতার পরিচয় দেয় হানাদার বাহিনী ও তাদের দোসররা। হত্যার পর নরপশুরা তার মরদেহ জিপের পেছনে বেঁধে টেনে নিয়ে যায় শহরের অদূরে নবগঙ্গা নদীর ডাইভারশন ক্যানেলে। ওই ক্যানেলে তার ক্ষতবিক্ষত মরদেহ ফেলে দেয়। শহিদ লুৎফুন্নাহার হেলেনের মৃতদেহ আর কোনোদিন খুঁজে পাওয়া যায়নি।

১৯৯৫ সালের ১৪ ডিসেম্বর শহিদ বুদ্ধিজীবী দিবসে তার ছবি সংবলিত ডাকটিকিট প্রকাশ করে বাংলাদেশ পোস্ট অফিস।

## তথ্যসূত্র

## বহিঃসংযোগ
* 

বিষয়শ্রেণী:১৯৪৭-এ জন্ম
বিষয়শ্রেণী:১৯৭১-এ মৃত্যু
বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:মাগুরা জেলার ব্যক্তি
বিষয়শ্রেণী:মুক্তিবাহিনীর কর্মকর্তা
বিষয়শ্রেণী:বাংলাদেশের স্বাধীনতা যুদ্ধে নিহত ব্যক্তি
বিষয়শ্রেণী:বাংলাদেশী শিক্ষায়তনিক
বিষয়শ্রেণী:বাংলাদেশী শিক্ষাবিদ
বিষয়শ্রেণী:মাগুরার ব্যক্তি
ইয়োলো (পোশাক)

ইয়োলা বাংলাদেশভিত্তিক ফ্যাশন ব্র্যান্ড যেটি বেক্সিমকোর মালিকানাধীন। এটির কর্পোরেট সদর দপ্তর ঢাকার বেক্সিমকো ইন্ডাস্ট্রিয়াল পার্কে অবস্থিত। বাংলাদেশের এর বিভিন্ন আউটলেট বসুন্ধরা সিটি শপিং কমপ্লেক্স, সানমার ওসেন সিটি চট্টগ্রাম ও যমুনা ফিউচার পার্কে অবস্থিত। এটি দেশের বাইরে পাকিস্তান, সংযুক্ত আরব আমিরাত, দক্ষিণ কোরিয়া, কানাডা ও যুক্তরাষ্ট্রে ব্যবসা কার্যক্রম পরিচালনা করে।

## উল্লেখযোগ্য স্টোর
### বাংলাদেশ
* বেইলি রোড (২ টি আউটলেট)
* বসুন্ধরা সিটি
* ধানমন্ডি
* মগবাজার
* মোহাম্মদপুর
* গুলশান (২ টি আউটলেট)
* উত্তরা (২ টি আউটলেট)
* ওয়ারী
* চট্টগ্রাম
* যমুনা ফিউচার পার্ক (১ টি আউটলেট, ১ টি ইয়োলো কিডস স্টোর)
* বনানী
* মিরপুর
### পাকিস্তান
* জামাজমা বুলেভার্ড, করাচি
* ডোলমেন মল, তারিক রোড, করাচি
* ডলমেন সিটি মল ক্লিফটন, করাচি
* এমএম আলম রোড, লাহোর

### সংযুক্ত আরব আমিরাত
* দুবাই
### দক্ষিণ কোরিয়া
* সিউল

### যুক্তরাষ্ট্র
* নিউইয়র্ক

### কানাডা
* টরোন্টো

## বেক্সিমকো লাক্সারি লন
নারীদের জন্য বেক্সিমকো লাক্সারি লন চালু করে প্রতিষ্ঠানটি। দেশে চালু করার পর দুবাইয়ে চালু হয় বেক্সিমকো লাক্সারি লন।

## সম্প্রসারণ
২০১৪ ও ২০১৫ সালে বাংলাদেশে নতুন ১০২ টি আউটলেট সহ দুবাই, নিউইয়র্ক,টরন্টো ও সিউলে নতুন আউটলেট চালু করার ঘোষণা দেয় প্রতিষ্ঠানটি।

## ক্রীড়া পৃষ্ঠপোষকতা
* ঢাকা ডায়নামাইটস

## তথ্যসূত্র

বিষয়শ্রেণী:২০০৪-এ বাংলাদেশে প্রতিষ্ঠিত
বিষয়শ্রেণী:ঢাকা ভিত্তিক কোম্পানি
বিষয়শ্রেণী:বাংলাদেশের পোশাক কোম্পানি
বিষয়শ্রেণী:বেক্সিমকো গ্রুপ
বিষয়শ্রেণী:বাংলাদেশের পোশাকের মার্কা
বিষয়শ্রেণী:২০০৪-এ প্রতিষ্ঠিত বাংলাদেশী কোম্পানি
কাশমোর জেলা

**কাশমোর জেলা** (), (), পূর্বে খিজমার বা খিজমোর নামে পরিচিত ছিল, পাকিস্তানের সিন্ধু প্রদেশে অবস্থিত একটি জেলা। এটির রাজধানী শহরের নাম হচ্ছে কান্দকোট, যেখানে জনসংখ্যা ছিল প্রায় ১,২০৬,৭৭২ জন এর মত।

কাশমোর কান্ধকোট হচ্ছে লরকানা বিভাগের একটি অংশ। এটির পুরনো নাম ছিল খিজমার বা খিজমোর; যেখানে জেলাটির সদর দপ্তর ছিল কাধকোট। কাশ্মীর কাধকোট জেলা ২০০৪ সালে গঠন করা হয়েছিল। এর আগে এটি জ্যাকোবাবাদ জেলার অংশ ছিল। ২০১১ সালে জেলা কাশমোর কান্দকোটের মোট জনসংখ্যা ছিল প্রায় ১,২০৭,০০০ জন এর মত। জেলাটির মোট এলাকা হচ্ছে ২৫৫ বর্গ কিলোমিটার। প্রধান ব্যবহৃত মাতৃভাষা হচ্ছে সিন্ধি ও বেলুচি। জেলাটির সীমানা মূলত পাঞ্জাব এবং বেলুচিস্তান প্রদেশের সাথে সংযুক্ত হয়ে গঠিত হয়েছে। কাশমোর শহর পাঞ্জাব প্রদেশ এবং বেলুচিস্তান প্রদেশের অন্যতম প্রবেশপথ।

## প্রশাসনিক বিভাগ
কাশমোর জেলাটি সাধারণত ৩টি তহসিলে নিয়ে গঠিত হয়েছে:

* কান্দকোট
* কাশমোর
* তাঙ্গওয়ানি

## জনসংখ্যার উপাত্ত
১৯৯৮ সালের আদমশুমারীর হিসাব অনুসারে, কাশমোর ও কাধকোটের তহসিলের জনসংখ্যার প্রায় ৯৫% মানুষের ভাষা ছিল সিন্ধি, এছাড়া বাকী ২.৭% মানুষের ভাষা ছিল বেলোচি।

## তথ্যসূত্র

## গ্রন্থপঞ্জি
*

বিষয়শ্রেণী:কাশমোর জেলা
বিষয়শ্রেণী:সিন্ধু প্রদেশের জেলা
পাকিস্তানি একদিনের আন্তর্জাতিক ক্রিকেটারদের তালিকা

অত্র নিবন্ধটি **পাকিস্তানের একদিনের আন্তর্জাতিক ক্রিকেটারদের তালিকা** সম্পর্কীয়। একদিনের আন্তর্জাতিক (ওডিআই) দু’টি জাতীয় দলের প্রতিনিধিত্বকারী মধ্যকার আন্তর্জাতিক ক্রিকেট খেলা। এ দু’টি দল আন্তর্জাতিক ক্রিকেট কাউন্সিল (আইসিসি) কর্তৃক ওডিআই স্বীকৃতিপ্রাপ্তসহ মর্যাদাপ্রাপ্ত। ওডিআই টেস্ট ক্রিকেট থেকে ভিন্ন আঙ্গিকের। এতে প্রতি দলের ওভার সংখ্যা নির্দিষ্ট করা থাকে। এছাড়াও এতে প্রত্যেক দল মাত্র একটি ইনিংসে অংশগ্রহণ করে।

## নির্দেশিকা

## খেলোয়াড়
তালিকায় প্রত্যেক খেলোয়াড়ের প্রথম ওডিআই ক্যাপ প্রাপ্তি অনুযায়ী সাজানো হয়েছে। একই খেলায় একাধিক খেলোয়াড়ের প্রথম ওডিআই ক্যাপ প্রাপ্তিতে খেলোয়াড়দের পারিবারিক নামের বর্ণানুক্রম অনুযায়ী সাজানো হয়েছে।

পরিসংখ্যানটি ২৭ মার্চ, ২০১৯ তারিখে প্রণীত হয়েছে।

### ১ - ১০০

### ১০১ - ২০০

### ২০১ - ৩০০

মন্তব্য:
*১ Abdul Razzaq, Inzamam-ul-Haq, Shahid Afridi, Shoaib Akhtar, Mohammad Yousuf and Mohammad Asif also played ODI cricket for ACC Asian XI. Only their records for Pakistan are given above. 
*২ Mohammad Yousuf was known as Yousuf Youhana until 2005.

## তথ্যসূত্র

## আরও দেখুন
* মজিদ খান
* পাকিস্তান ক্রিকেট বোর্ড
* আলভিন রবার্ট কর্নেলিয়াস
* পাকিস্তান জাতীয় ক্রিকেট দল
* পাকিস্তান জাতীয় মহিলা ক্রিকেট দল
* পাকিস্তানি টেস্ট ক্রিকেটারদের তালিকা

বিষয়শ্রেণী:একদিনের আন্তর্জাতিক ক্রিকেটারদের তালিকা
বিষয়শ্রেণী:পাকিস্তানি ক্রিকেট তালিকা
বিষয়শ্রেণী:পাকিস্তানের একদিনের আন্তর্জাতিক ক্রিকেটার
বিষয়শ্রেণী:পাকিস্তানি ক্রিকেটারদের তালিকা
নওগাঁ মেডিকেল কলেজ

**নওগাঁ মেডিকেল কলেজ** বাংলাদেশের নওগাঁ জেলায় অবস্থিত একটি সরকারি মেডিকেল কলেজ। এটি ২০১৮ সালে প্রতিষ্ঠিত হয়। এটি রাজশাহী মেডিকেল বিশ্ববিদ্যালয় অধিভুক্ত।

২০১৯ সালের ১০ জানুয়ারি ৫০ জন শিক্ষার্থী নিয়ে নওগাঁ সদর হাসপাতালে প্রতিষ্ঠানটির অস্থায়ী ক্যাম্পাসে যাত্রা শুরু হয়। ২০১৯ সালের ১০ জানুয়ারী থেকে ক্লাস কার্যক্রম শুরু হয়।
নওগাঁ মেডিকেল কলেজ বর্তমানে ২৫০ শয্যাবিশিষ্ট জেলা সদর হাসপাতাল, নওগাঁ এর পুরাতন ভবনের দ্বিতীয় তলায় এর যাবতীয় একাডেমিক কার্যক্রম পরিচালনা করছে।

## শিক্ষার্থীদের ক্লাব

* বিডিএফ স্টুডেন্টস উইং
*প্লাটফর্ম অফ মেডিকেল এন্ড ডেন্টাল স্টুডেন্টস সোসাইটি, নওগাঁ মেডিকেল কলেজ ইউনিট
*
*

## তথ্যসূত্র

## বহিঃসংযোগ
* জাতীয় তথ্য বাতায়নে 

বিষয়শ্রেণী:নওগাঁ জেলার মহাবিদ্যালয়
বিষয়শ্রেণী:২০১৮-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:বাংলাদেশের সরকারি মেডিকেল কলেজ
বিষয়শ্রেণী:বাংলাদেশের হাসপাতাল

বিষয়শ্রেণী:২০১৮-এ বাংলাদেশে প্রতিষ্ঠিত
সাফা কবির

**সাফা কবির** একজন বাংলাদেশি অভিনেত্রী, মডেল, গল্পকার ও চিত্রনাট্যকার এবং রেডিও জকি। *@১৮ অল টাইম দৌড়ের উপর* টেলিফিল্মে অভিনয়ের মাধ্যমে তিনি অভিনেত্রী হিসেবে যাত্রা শুরু করেন।

## প্রারম্ভিক জীবন
সাফা কবির ১৯৯৪ সালের ২৯ আগস্ট বরিশালে জন্মগ্রহণ করেন। বিএএফ শাহীন কলেজ ঢাকা থেকে তিনি এইচএসসি পরীক্ষায় পাশ করেন।  এরপর তিনি আমেরিকান ইন্টারন্যাশনাল ইউনিভার্সিটি, বাংলাদেশ থেকে বিবিএ ডিগ্রি লাভ করেন।

## কর্মজীবন
আশফাক বিপুলের এয়ারটেলের একটি বিজ্ঞাপনচিত্রে অভিনয়ের মাধ্যমে তিনি মিডিয়া জগতে পা রাখেন। এরপর তিনি প্রাণ পিনাট বার ও প্যারাসুট নারকেল তেলের বিজ্ঞাপন চিত্রে অভিনয় করেন। *@১৮ অল টাইম দৌড়ের উপর* টেলিফিল্মে অভিনয়ের মাধ্যমে অভিনেত্রী হিসেবে যাত্রা শুরু করেন তিনি। এরপর তিনি *একটা মেয়ে* নাটকে অভিনয় করেন। ২০১৪ সালে তিনি *ভালবাসা ১০১* টেলিফিল্মে অভিনয় করেন।

## টেলিভিশন

### নাটক ও টেলিফিল্ম

* *@১৮ অল টাইম দৌড়ের উপর*
* *ফার্স্ট ইয়ার ড্যাম্ন কেয়ার*
* *এ ড্রাইভার*
* *অতঃপর আমরা*
* *ভাই কিছু বলতে চায়* 
* *ছক্কা* 
* *এই গল্পের নাম নেই* 
* *একা মেয়ে*
* *গায়ে হলুদ*
* *ফাহিম দ্য গ্রেট ফাজিল*
* *মেয়েটার ছেলেটা* 
* *মিলিয়নার ফ্রম বরিশাল*
* *মিস ম্যাচ* 
* *অবশেষে আমরা*
* *পতাকা* 
* *সোলমেট* 
* *তবুও ভালবাসি* 
* *তোমাকে আসতেই হবে* 
* *তোমার আপন হাতের দোলে* 
* *তোমার জন্য* 
* *তনিমা* 
* *তুমি বললে* 
* *ভালবাসা ১০১* 
* *মেঘলা মেঘলা দিন* 
* *মিস শিউলি* 
* *টাইম পাস* 
* *অবাক মেঘের বাড়ি*
* *ঘ্রানুষ* 
* *বিয়ে করা বারণ* 
* *লাস্ট গুডবাই* 
* *ড্রিম অ্যান্ড লাভ* 
* *ডিল ডান কালাচান* 
* *ফাহিম দ্য গ্রেট ফাজিল ২* 
* *ভাইরাল ভাইরাস (২০২১)* 
* *চেক চেক প্রেম* (২০২১) 
*চরের মাস্টার (২০২১)
*ঢাকাইয়া ওয়েঢিং (২০২১)

### ধারাবাহিক
* *হাউজ নং ৯৬ (২০২১)* 

## স্বল্পদৈর্ঘ্য চলচ্চিত্র

* *দেয়াল*
* *বান্ধবী* 
* *খোকা*
* *কানামাছি*
* *অক্ষর*


## ওয়েব সিরিজ

* *গন কেস* 
**[[বলি (ওয়েব ধারাবাহিক)]]* 
**[[কুহেলিকা (ওয়েব চলচ্চিত্র)]]*


## মিউজিক ভিডিও

* *আমার কাছে তুমি অন্যরকম* (গায়ক : ইমরান মাহমুদুল)
* *এমন একটা তুমি চাই* (গায়ক: ইমরান মাহমুদুল)
*  *মিথ্যে গল্পবাজ* (গায়ক : সেতু চৌধুরী)
* *খোকা* (গায়ক: প্রীতম হাসান ও ফেরদৌস ওয়াহিদ)


## রেডিও প্রোগ্রাম
* *লাভ স্ট্রাক বাই সাফা কবির* (এবিসি রেডিও)

## টিভি প্রোগ্রাম উপস্থাপনা
* *তীর লিটল শেফ*

## টিভি বিজ্ঞাপন

* এয়ারটেল
* বেলিসিমো
* ফেয়ার অ্যান্ড লাভলি
* মিস্টার নুডলস
* গোল্ডমার্কস পপস বিস্কুট
* প্রাণ পিনাট বার
* রবি
* সানসিল্ক
* ট্যাঙ্গো
* উই মোবাইল


## বিতর্ক
২০১৯ সালের এপ্রিলে সাফা কবির বেসরকারি  একটি রেডিও অনুষ্ঠানের আরজে থাকাকালীন ‘পরকালে বিশ্বাস করেন না’ বলে মন্তব্য করার পর তা নিয়ে বাংলাদেশের মুসলমানদের দ্বারা সমালোচনার শিকার হন। পরবর্তীতে তিনি ভক্তদের সমালোচনার মুখে পড়ে এ মন্তব্যের জন্য ক্ষমা চান।

## তথ্যসূত্র

## বহিঃসংযোগ
*
*
*

বিষয়শ্রেণী:১৯৯৪-এ জন্ম
বিষয়শ্রেণী:বাংলাদেশী টেলিভিশন অভিনেত্রী
বিষয়শ্রেণী:বাংলাদেশী টেলিভিশন উপস্থাপক
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী বেতার ব্যক্তিত্ব
বিষয়শ্রেণী:বিএএফ শাহীন কলেজ ঢাকার প্রাক্তন শিক্ষার্থী
বিষয়শ্রেণী:আমেরিকান ইন্টারন্যাশনাল ইউনিভার্সিটি-বাংলাদেশের প্রাক্তন শিক্ষার্থী
বিষয়শ্রেণী:বাংলাদেশী নারী মডেল
বিষয়শ্রেণী:বরিশাল জেলার ব্যক্তি
বিষয়শ্রেণী:২১শ শতাব্দীর বাংলাদেশী অভিনেত্রী
লারকানা জেলা

**লারকানা জেলা** (সিন্ধি: ضلعو لاڙڪاڻو; ) পাকিস্তানের সিন্ধু প্রদেশের একটি জেলা। এর প্রধান শহরের নাম হচ্ছে লারকানা। জেলাটি পাকিস্তানের দুই সাবেক প্রধানমন্ত্রী, জুলফিকার আলী ভুট্টো ও বেনজির ভুট্টো এবং সিন্ধুর সাবেক মুখ্যমন্ত্রী মুমতাজ আলী ভুট্টোর দেশের বাড়ির জন্য সুপরিচিত।

অভিনেত্রী সোহাই আলী আব্রো এবং লোক গায়িকা আবিদা পারভীনও লারকানা থেকে উঠে এসেছেন। ২০১৩ সালে প্রতিষ্ঠিত লারকানা বুলস ক্রিকেট দলও উল্লেখযোগ্যতা পেয়েছে।

জেলার অন্যান্য গুরুত্বপূর্ণ শহরের মধ্যে রয়েছে রতদেরো, দকরি, বকরানী ও নাওদেরো অন্তর্ভুক্ত রয়েছে। ২০০৫ সালে পারভেজ মোশাররফের অধীনে পাকিস্তান সরকার কর্তৃক বিভিন্ন জেলা বিভক্ত করে গঠন করেন, এর মধ্যে রয়েছে কাম্বার খান এবং শাহাদাদকোটের দুটি শহর নিয়ে কাম্বার ও শাহাদাদকোট নামে নতুন করে জেলা গঠন করা হয়েছিল।

## প্রশাসন
লারকানা জেলাটি প্রশাসনিকভাবে নিম্নোক্ত তহসিলগুলি নিয়ে গঠিত হয়েছে:

* দকরি 
* বকরানি
* লারকানা
* রতদেরো
* নওদেরো

## তথ্যসূত্র

## গ্রন্থপঞ্জি
*

## বহিঃসংযোগ
* District of Larkana
* Local Govt. Department of Sindh - District of Larkana
* Unofficial Web Portal of District Larkana

বিষয়শ্রেণী:লারকানা জেলা
বিষয়শ্রেণী:সিন্ধু প্রদেশের জেলা
বিন্দু কণা

ডান|থাম্ব|220x220পিক্সেল|গ্রাফ কাগজে বিন্দু কণার অবস্থান দেখানো হয়েছে। d
**বিন্দু কণা**  বা **আদর্শ কণা**  (ইংরাজিঃ **ideal  particle** বা **point-like particle)** পদার্থবিদ্যায় বহুল ব্যবহৃত একটি আদর্শগত কণা। এটির অবস্থান ছাড়া আর কোন ধরনের সত্তা নেই। একে শূন্য মাত্রিক বস্তু বলা যায়।  বিন্দু কণাকে কোন ধরনের জ্যামিতিক আকার ছাড়াই উপস্থাপন করা যায়।

মহাকর্ষ তত্ত্বে বিন্দু কণাকে বিন্দু ভর হিসেবে উপস্থাপন করা হয়। অর্থাৎ বস্তুটি  ভর ছাড়া আর কোন ধরনের বৈশিষ্ট্য বা জ্যামিতিক গঠন নেই।

যখন কোন একটি কণার ভর বা আধান ব্যতীত অন্য কোন ধরনের বৈশিষ্ট্য থাকে না তখন তাকে একটি নির্দিষ্ট বিন্দুতে অবস্থিত আছে বলে মনে করা যায়। গাণিতিক ভাবে তাকে ডিরাক ডেল্টা ফাংশন হিসাবে উপস্থাপন করা হয়।

## তথ্যসূত্র

বিষয়শ্রেণী:চিরায়ত বলবিজ্ঞান
বিষয়শ্রেণী:পদার্থবিজ্ঞানের ধারণা
কাম্বার শাহাদাদকোট জেলা

**কাম্বার শাহাদাদকোট জেলা** () পাকিস্তানের সিন্ধু প্রদেশে অবস্থিত একটি জেলা। কাম্বার সদর দপ্তর সহ জেলাটি কাম্বার শাহাদাদকোট ২০০৪ সালের ১৩ ডিসেম্বর তারিখে প্রতিষ্ঠিত হয়েছিল। বহু আগে থেকেই তালুকা কাম্বার ও শাহাদাদকোট লারকানা জেলার অংশ ছিল এবং প্রশাসনিক উদ্দেশ্যে এটি সম্পূর্ণ জেলা হিসেবে তৈরি করা হয়েছিল। প্রাথমিকভাবে জেলাটির নাম শুধুমাত্র কাম্বার নামেই পরিচিত ছিল, কিন্তু শাহাদাদকোট শহরের জনগণের অসন্তোষের কারণে শাহাদাদকোট নামটি সংযুক্ত করা হয়।

## ইতিহাস
২০০৫ সালের ডিসেম্বরে,  জেলাটিকে লারকানা জেলা থেকে বিভক্ত করা হয়। জেলার নামকরেন উপর বেশ কিছু বিতর্ক ছিল, প্রাথমিকভাবে কাম্বারকে সদ্ব্যবহার করা হয়েছিল, কিন্তু শাহাদাদকোটের বাসিন্দাদের প্রতিবাদের পর এটির নামকরণ করা হয় কাম্বার-শাহদাদকোট জেলা। জেলাটির সদর দপ্তর হচ্ছে কাম্বার নামক শহর।

## প্রশাসনিক বিভাগ
কাম্বার শাহাদাদকোটের মোট এলাকা প্রায় ১৪৫৩৩৮৩ একর। জেলাটি মোট ৭টি তহসিল নিয়ে গঠিত হয়েছে: কাম্বার, মিরো খান, শাহাদাদকোট, ওয়ারাহ, সিজা ওয়াল জুনেজো, নাসিরাবাদ এবং কুবো সাঈদ খান। তালুকা কাম্বার হচ্ছে জেলাটির বৃহত্তম অঞ্চল, যার আয়তন হচ্ছে ৫২২,৪৬২ একর। জেলা পরিষদ হিসেবে কাম্বার শাহদাদকোটের ৫২টি ইউনিয়ন পরিষদ, ২টি পৌর কমিটি এবং ৭টি শহর কমিটি রয়েছে।

* কাম্বার
* শাহাদাদকোট
* ওয়ারাহ
* মিরো খান
* নাসিরাবাদ
* কুবো সাঈদ খান
* সিজাওয়াল জুনেজো

## তথ্যসূত্র

## গ্রন্থপঞ্জি
*

বিষয়শ্রেণী:কাম্বার শাহাদাদকোট জেলা
বিষয়শ্রেণী:সিন্ধু প্রদেশের জেলা
হিন্দুস্তানি জাতিগোষ্ঠী

**হিন্দুস্তানি জাতিগোষ্ঠী** (, ) হল একাধিক সমগোত্রীয় জাতির সমন্বয়ে গঠিত একটি জাতিগোষ্ঠী, এরা মূলত ইন্দো-আর্য জনগোষ্ঠীর অন্তর্ভুক্ত৷ উত্তর ভারতের হিমালয় ও বিন্ধ্য পর্বতমালার মধ্যবর্তী সিন্ধু-গাঙ্গেয় সমভূমি অঞ্চলে এই জাতিগোষ্ঠীর বাস৷ হিন্দুস্তানি শব্দটি ঐতিহাসিকভাবে বংশবৃৃত্তান্ত,ভাষাগত কিমবা সংস্কৃতিগত ক্ষেত্রে ব্যবহার করা হতো৷ বর্তমান পারসিক সংস্কৃতির আঙ্গিকে হিন্দুস্তানি শব্দটি লুপ্ত হয়ে উত্তর ভারতের ঐ অঞ্চলে একাধিক ছোটো বড়ো স্থানীয় ভাষার বিবর্তন ঘটে, এই ভাষাগুলি একে অপরের সাথে অধিক সম্পর্কযুক্ত ও প্রচুর মিল পাওয়া যায়৷

ঐতিহ্যগতভাবে হিন্দুস্তানি ভাষাভাষী লোক তথা যারা হিন্দি ও উর্দুভাষী লোকেরাই হিন্দুস্তানি বলে পরিচিত৷ ভারতের একাধিক রাজ্যে ভিন্ন ভিন্ন বুলিতে হিন্দুস্তানি ভাষার প্রয়োগ করা হয়, তার মধ্যে হিন্দি ভাষা অন্যতম ও প্রধান৷ হিন্দুস্তানি জাতিগোষ্ঠীর বাস এমন ভারতীয় রাজ্যগুলি হলো যথাক্রমে, ছত্তীসগঢ়, হরিয়ানা, হিমাচল প্রদেশ, ঝাড়খণ্ড, মধ্যপ্রদেশ, রাজস্থান, উত্তরপ্রদেশ, উত্তরাখণ্ড এবং বিহার এবং একমাত্র কেন্দ্রশাসিত অঞ্চলটি হলো দিল্লি৷ মুল উর্দুভাষী পাকিস্তানের উদ্বাস্তু মুহাজিররাও হিন্দুস্তানি জাতিগোষ্ঠীর সদৃৃশ৷

হিন্দুস্তানি বা হিন্দভি জাতির লোকেরা একাধিক ভাষাভাষীর লোক হলেও ভারতীয় সরকারের জনগণনা নীতি অনুসারে হিন্দুস্তানী ভাষাটির দুটিমাত্র উপভাষা একটি উর্দু ভাষা এবং অন্যান্য সকল ভাষা নিয়ে একত্রে হিন্দি ভাষার অন্তর্গত৷

## বর্তমান পরিস্থিতি
প্রসঙ্গতঃ "হিন্দুস্তানি" শব্দটি একটি নির্দিষ্ট গোষ্ঠীকে বোঝালেও ঐতিহাসিকভাবে মিশ্র ইতিহাস, সংস্কৃৃতি ও উপমহাদ্বীপের জনতত্ত্ব বিশ্লেষণ করতে উল্লখ্য ভূমিকা রাখে৷ বর্তমানে উত্তর ভারতে উক্ত গোষ্ঠীর একাধিক আঞ্চলিক পরিচিতি গড়ে উঠেছে৷ তাদের মধ্যে অবধি জাতি, ভোজপুরি জাতি, বাঘেলি জাতি, ব্রজ জাতি, বুন্দেলি জাতি, ছত্তীসগঢ়ী জাতি, গাড়োয়ালি জাতি, হরিয়াণি জাতি, কুমায়ুনি জাতি, মালবি জাতি,  মারোয়াড়ি জাতি, রাজস্থানি জাতি, মগধী জাতি, নাগপুরি জাতি উল্লেখযোগ্য এছাড়া একাধিক উপজাতি ভাষা যেমন, সুরজাপুরি জাতি, কুরমালী জাতি, খোরঠা জাতি, বাঞ্জারি জাতি, নিমাড়ি জাতি, সরগুজিয়া জাতিসহ একাধিক ভাষাসমূহ৷ এইসমস্ত ভাষা এবং উত্তর ভারতীয় ও দক্ষিণ ভারতীয় মিশ্র উর্দু ভাষাকে একত্রিত করে হিন্দুস্তানি ভাষা ও জাতিগোষ্ঠীটিকে হিন্দুস্তানি জাতি আখ্যায়িত করা হয়, যা উত্তর ভারতে হিন্দি বলয় অঞ্চলের অন্তর্ভুক্ত৷

## তথ্যসূত্র

বিষয়শ্রেণী:জাতি
বোরোলীন

**বোরোলীন** ভারতে বিক্রি হওয়া ওভার দ্য কাউন্টার এন্টিসেপটিক পারফিউম ক্রিম। ১৯২৯ সালে বাঙালি ব্যবসায়ী  গৌরমোহন দত্ত  কলকাতায় এই পণ্যের উদ্বোধন করেন। বছরের পর বছর ধরে, ব্র্যান্ডের জনপ্রিয়তা বাড়তে থাকে এমনকি ব্রিটিশ শাসনের অধীনে এটি একটি দেশে জাতীয় অর্থনৈতিক স্বাবলম্বনের একটি আইকন হয়ে উঠে। এটি এখনও ভারতের সবচেয়ে জনপ্রিয় ব্র্যান্ডগুলির মধ্যে একটি। 

বোরোলীন নামটি তার উপাদান থেকে উদ্ভূত, বোরাক্স পাউডার থেকে "বোরো" এবং "অলিন" ল্যাটিন শব্দ ওলেমের একটি রূপ অর্থাৎ তেল। বোরোলীনের লোগো হাতি বোঝায় স্থিরতা এবং শক্তি। গ্রামীণ এলাকায় বোরোলীন এখনও "হাতিওয়ালা ক্রিম" হিসাবে পরিচিত।

## ইতিহাস
১৯২৯ সালে বাঙালি ব্যবসায়ী গৌরমোহন দত্ত কলকাতার আলিপুরে নিজের বাড়িতে বোরোলীন বানানো শুরু করেন। যা এখন বোরোলীন হাউস নামে পরিচিত। ভারতে স্বদেশী আন্দোলনের সময় বোরোলীন স্বদেশী পণ্যের আইকন হয়ে ওঠে। ১৯৪৭ সালের ১৫ই অগাস্ট ভারতের স্বাধীনতা দিবসে বিনামূল্যে এক লক্ষ বোরোলীন বিতরণ করাহয়।

## তথ্যসূত্র

বিষয়শ্রেণী:ভারতীয় মার্কা
বিষয়শ্রেণী:কলকাতা ভিত্তিক কোম্পানি
বিষয়শ্রেণী:ভারতের ঔষধ প্রস্তুতকারক কোম্পানি
বিষয়শ্রেণী:পচন নিবারক
বিষয়শ্রেণী:১৯২৯-এ প্রতিষ্ঠিত ঔষধ প্রস্তুতকারক কোম্পানি
বিষয়শ্রেণী:১৯২৯-এ প্রবর্তিত পণ্য
বিষয়শ্রেণী:১৯২৯-এ প্রতিষ্ঠিত ভারতীয় কোম্পানি
শিকারপুর জেলা

**শিকারপুর জেলা**   (সিন্ধি:**شڪارپور**) : (), পাকিস্তানের সিন্ধু প্রদেশের একটি জেলা। শিকারপুর হচ্ছে জেলাটি প্রধান শহর বা কেন্দ্রীয় অঞ্চল,  এছাড়াও এখানে ৪টি (০৪) উপ-বিভাগ রয়েছে, স্থানীয়ভাবে বলা হয় (তালুকা): লক্ষী গোলাম শাহ, গার্হি ইয়াসিন, খানপুর এবং শিকারপুর। জেলাটি প্রায় ২৫১২ বর্গ কিলোমিটার এলাকা জুড়ে বিস্তৃত। ২০১৭ সালের আদমশুমারীর হিসাব অনুযায়ী শিকারপুরের মোট জনসংখ্যা ছিল প্রায় ১২৩১৪৮১ জন এর মত। যার মধ্যে থেকে মোট পুরুষের সংখ্যা প্রায় ৬৩৪৮৮৫ জন এর মত এবং মহিলা ৫৯৬৪৭৭ জন এর মত। ১৯৯৮ সাল থেকে ২০১৭ সাল পর্যন্ত গড় বার্ষিক বৃদ্ধির হার ছিল প্রায় ১.৭৮।

## রশাসনিক বিভাগ
শিকারপুর জেলাটি ৪টি তহসিল নিয়ে গঠন করা হয়েছে:

* গার্হি ইয়াসিন
* খানপুর
* লাখি
* শিকারপুর
* পীর বুখশ শুজরা

## তথ্যসূত্র

## গ্রন্থপঞ্জি
*

## বহিঃসংযোগ

বিষয়শ্রেণী:শিকারপুর জেলা
বিষয়শ্রেণী:সিন্ধু প্রদেশের জেলা
মিরপুর খাস জেলা

**মিরপুর খাস জেলা**  ( ), পাকিস্তানের সিন্ধু প্রদেশের বিভিন্ন জেলাগুলির মধ্যে অনত্যম একটি জেলা। এটির রাজধানী শহরের নাম হচ্ছে মিরপুর খাস। ১৯৯৮ সালের পাকিস্তানের আদমশুমারীর হিসাব অনুযায়ী, জুনজেও পরিবারের রাজার অস্তিত্ব লক্ষ্য করা যায়। আপনি যদি সিন্ধুর পুরো দৃশ্যটি দেখে থাকেন, তবে আপনি পুরো সিন্ধু রাজা জুনেজো পরিবার দেখতে পাবেন। যেখানে জুনেজো পরিবারটি স্বাধীন পাকিস্তান থেকে সিন্ধী এবং পাকিস্তানের একটি জনপ্রিয় পরিবার হিসেবে পরিচিত, যেখানে বর্তমান সময় পর্যন্ত জনসংখ্যা ছিল প্রায় ১৫,৬৯,০৩০ জন এর মত, যার মধ্যে প্রায় ১৮.৬০% হিন্দু ছিল।

## প্রশাসনিক বিভাগ
প্রশাসনিকভাবে মিরপুর খাস জেলা ৭টি তহসিল নিয়ে গঠিত হয়েছে। নিম্নে নামগুলি তুলে ধরা হল:

* দিগরি 
* কোট গুলাম মুহাম্মাদ
* মিরপুর খাস
* ঝুদ্দু
* সিধরি
* হুসাইন বাক্স মারি
* সুজাবাদ

## আরও দেখুন
* বানভোর বিভাগ

## তথ্যসূত্র

## বহিঃসংযোগ
*The Royal Talpurs of Sindh

বিষয়শ্রেণী:মিরপুর খাস জেলা
বিষয়শ্রেণী:সিন্ধু প্রদেশের জেলা
উইল ওসপ্রে

**উইলিয়াম পিটার চার্লস ওসপ্রে** (জন্ম ৭ মে ১৯৯৩) একজন ইংরেজ পেশাদার কুস্তিগির। ২০২৩ সালের নভেম্বর অনুযায়ী, তিনি অল এলিট রেসলিং (এইডাব্লিউ) তে চুক্তিবদ্ধ রয়েছেন, যেখানে তিনি তার প্রথম এইডাব্লিউ আন্তর্জাতিক চ্যাম্পিয়ন হিসেবে রাজত্ব করছেন। এছাড়াও তিনি নিউ জাপান প্রো রেসলিং (এনজেপিডাব্লিউ) এর সাথে আট বছর কাটানোর জন্যও পরিচিত, যেখানে তিনি আইডাব্লিউজিপি ওয়ার্ল্ড হেভিওয়েট চ্যাম্পিয়নশিপ সহ বিভিন্ন চ্যাম্পিয়নশিপ জয় করেছেন। ওসপ্রেকে ভক্ত, সহকর্মী এবং ক্রীড়া সাংবাদিকরা সর্বকালের সেরা ইন-রিং পারফর্মারদের একজন হিসাবে বিবেচনা করেন।

সে একজন সাবেক আরওএইচ ওয়ার্ল্ড টেলিভিশন চ্যাম্পিয়ন, প্রোগ্রেস চ্যাম্পিয়ন, ২০১৬ সালের বেস্ট অফ দি সুপার জুনিয়র টুর্নামেন্ট বিজেতা। এছাড়াও পেশাদারি কুস্তিতে তার অসংখ্য অর্জন রয়েছে। ওসপ্রে সর্বপ্রথম ব্রিটন যে আইডাব্লিউজিপি জুনিয়র হেভিওয়েট এবং বেস্ট অফ দি সুপার জুনিয়র টুর্নামেন্ট জিতে।

ওসপ্রে ২০১১ সালে যুক্তরাজ্যের স্বাধীন প্রচারণায় তার কর্মজীবন শুরু করেন। ২০১৬ সালে, এজে স্টাইলস এর সুপারিশ করার পর, তিনি জাপানি প্রচারণা এনজেপিডাব্লিউ এর সাথে জুনিয়র হেভিওয়েট বিভাগের অংশ হিসাবে কাজ শুরু করেন। তিনি তিনবারের *আইডাব্লিউজিপি জুনিয়র হেভিওয়েট চ্যাম্পিয়ন* এবং ২০১৬ ও ২০১৯ সালের *বেস্ট অফ দ্য সুপার জুনিয়র* এর বিজয়ী হন। ২০১৯ সালে, ওসপ্রে *নেভার ওপেনওয়েট চ্যাম্পিয়নশিপ* জিতেন। একই বছর, ওসপ্রে হেভিওয়েট কুস্তিগীরদের সমন্বিত এনজেপিডাব্লিউ-এর বৃহত্তম টুর্নামেন্ট জি১ ক্লাইম্যাক্স এ অংশগ্রহণ করেন। ২০২০ সালে, তিনি হেভিওয়েট বিভাগে চলে যান, যেখানে তিনি *আইডাব্লিউজিপি ওয়ার্ল্ড হেভিওয়েট চ্যাম্পিয়নশিপ* জিতেন।

এইডাব্লিউ'র সাথে চুক্তিবদ্ধ হওয়ার আগে, ওসপ্রে পর্যায়ক্রমে আমেরিকান রেসলিং সার্কিটে যোগ দিয়েছিলেন; তিনি এনজেপিডাব্লিউ এর অংশীদার প্রচারণা টোটাল ননস্টপ অ্যাকশন রেসলিং (টিএনএ, পূর্বে ইমপ্যাক্ট রেসলিং নামে পরিচিত) এবং রিং অফ অনার (আরওএইচ) তে উপস্থিত হয়েছেন, যেখানে তিনি সাবেক "আরওএইচ ওয়ার্ল্ড টেলিভিশন চ্যাম্পিয়নশিপ" জিতেছেন।

২০২২ এবং ২০২৩ সালে এইডাব্লিউ তে উপস্থিত হওয়ার পরে, তিনি কোম্পানির সাথে চুক্তিবদ্ধ হোন এবং ২০২৪ সালের ফেব্রুয়ারিতে এনজেপিডাব্লিউ'র সাথে চুক্তির মেয়াদ শেষ হওয়ার পরে আনুষ্ঠানিকভাবে এইডাব্লিউ'র সাথে যোগ দেন।

রেসলিং সাংবাদিক ডেভ মেল্টজারের দেওয়া সর্বাধিক ৫ বা তার বেশি তারকা ম্যাচের রেকর্ডটি ওসপ্রেয়ের দখলে রয়েছে, ৫ তারকা পাওয়া মোট ম্যাচ ৩৮ টি।

## তথ্যসূত্র

## বহিঃসংযোগ

* 

বিষয়শ্রেণী:পেশাদার কুস্তিগির
বিষয়শ্রেণী:জীবিত ব্যক্তি
বিষয়শ্রেণী:প্রাথমিক পেশাদারি কুস্তি নিবন্ধ
বিষয়শ্রেণী:১৯৯৩-এ জন্ম
বিষয়শ্রেণী:২১শ শতাব্দীর পেশাদার কুস্তিগির
বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ
বিষয়শ্রেণী:ইংরেজ পুরুষ পেশাদার কুস্তিগির
বিষয়শ্রেণী:২১শ শতাব্দীর পুরুষ পেশাদার কুস্তিগির
মতিউল হক খান

**মতিউল হক খান** হলেন একজন বাংলাদেশী সেতার বাদক ও যন্ত্র সঙ্গীতজ্ঞ। তিনি তার অনন্যসাধারণ অবদানের জন্য ২০১৩ সালে শিল্পকলা পদক লাভ করেন ও ২০১৮ সালে বাংলাদেশ সরকার তাকে একুশে পদক প্রদান করে।

খান ঢাকায় জন্মগ্রহণ করেন। তার পৈতৃক নিবাস হল ব্রাহ্মণবাড়িয়া জেলার নবীনগরে। তার পিতার হলেন বিখ্যাত সেতার বাদক ওস্তাদ এরশাদ আলী খান। তিনি ১২ বছর বয়স থেকে সেতার বাজানো শুরু করেন। শিক্ষা নেন পিতার নিকট।

খান ব্যক্তিগত জীবনে নুরজাহান খানের সাথে বিবাহবন্ধনে আবদ্ধ হন। নুরজাহান খান ২০১৬ সালের ১৬ জানুয়ারি মৃত্যু বরণ করেছেন।

## তথ্যসূত্র

বিষয়শ্রেণী:একুশে পদক বিজয়ী
বিষয়শ্রেণী:বাংলা ভাষার সঙ্গীতশিল্পী
বিষয়শ্রেণী:শিল্পকলা পদক বিজয়ী
বিষয়শ্রেণী:জীবিত ব্যক্তি
বিষয়শ্রেণী:১৯৩৩-এ জন্ম
বিষয়শ্রেণী:ব্রাহ্মণবাড়িয়া জেলার ব্যক্তি
বিষয়শ্রেণী:সেতার বাদক
বিষয়শ্রেণী:২০শ শতাব্দীর বাংলাদেশী গায়ক
ও প্রিয়া তুমি কোথায়

**ও প্রিয়া তুমি কোথায়** বাংলা ভাষায় রচিত একটি আধুনিক সংগীত। গানটি বাংলাদেশী গায়ক আসিফ আকবরের প্রথম স্টুডিও অ্যালবাম *[[ও প্রিয়া তুমি কোথায় (অ্যালবাম)|ও প্রিয়া তুমি কোথায়]]* -এর  শিরোনামীয় সংগীত এবং ঐ এ্যালবামের সবচেয়ে জনপ্রিয় গান। ইথুন বাবু এই গানের গীতিকার এবং একই সাথে ঐ এ্যালবামের সকল গানের সুর ও সঙ্গীত পরিচালক ছিলেন। জনপ্রিয়তার নিরিখে গানটি বাংলা চলচ্চিত্রেও প্রভাব রাখে।

## মুক্তিলাভ
অডিও প্রযোজনা সংস্থা সাউন্ডটেক ইলেক্ট্রনিক্সের ব্যানারে এই গানটি ২০০১ সালের ৩০ জানুয়ারি অডিও ক্যাসেট ও সিডিতে প্রথম মুক্তি পায়। এই গানের মিউজিক ভিডিও ২০১৬ সালের ৫ মে সাউন্ডটেক তাদের অফিসিয়াল ইউটিউব চ্যানেলে অবমুক্ত করে। চলচ্চিত্রের সংস্করণটি ঈগল মিউজিকের ব্যানারে ২০১৮ সালের ৯ সেপ্টেম্বর তারিখে ইউটিউবে অবমুক্ত করা হয়।

## জনপ্রিয়তা ও স্বীকৃতি
২০০১ সালে বিরহধর্মী এই গানের অডিও মুক্তির পরপরই বাংলাদেশ ও বাংলাদেশের বাইরে ব্যাপক জনপ্রিয়তা অর্জন করে। এ গানের জনপ্রিয়তাকে কাজে লগিয়ে ২০০২ সালে শাহাদাত হোসেন লিটন একই নামের চলচ্চিত্র ‘ও প্রিয়া তুমি কোথায়’ নির্মাণ করেন। গানটি এই চলচ্চিত্রে সুর ও কথা ঠিক রেখে হুবহু ব্যবহার করা হয়। চলচ্চিত্রে রিয়াজ এই গানের চিত্রায়নে ঠোঁট মিলিয়েছিলেন। ২০০৯ হতে ২০১৫ সালের ২৭ ডিসেম্বর পর্যন্ত কয়েকটি 'আন-অফিসিয়াল' ইউটিউব চ্যানেল হতে গানটি ৭০ লাখেরও বেশিবার শোনা হয়েছে।

এই গানের জন্য আসিফ আকবর ২০০১ সালে শ্রেষ্ঠ গায়ক বিভাগে মেরিল-প্রথম আলো পুরস্কার জয় করেন।

## তথ্যসূত্র

## বহিঃসংযোগ

* চলচ্চিত্রে ও প্রিয়া তুমি কোথায়

বিষয়শ্রেণী:বাংলা চলচ্চিত্রের গান
বিষয়শ্রেণী:বাংলা ভাষার গান
বিষয়শ্রেণী:আসিফ আকবরের গান
ছৌ মুখোশ

**ছৌ মুখোশ** ভারতের পশ্চিমবঙ্গ রাজ্যের পুরুলিয়া জেলার একটি সাংস্কৃতিক ঐতিহ্য৷ পুরুলিয়াতে প্রচলিত ছৌ এবং ওড়িশার ময়ুরভঞ্জের ছৌ এর মুল পার্থক্য হলো মুখোশ ও পোষাকাদির ব্যবহার৷ আবার ঝাড়খণ্ডের সরাইকেল্লার ছৌ তে মুখোশ থাকলেও অলঙ্করণ কম ও নির্দিষ্ট বস্ত্রের ব্যবহার নেই৷ যেহেতু পুরুলিয়ার ছৌএর ক্ষেত্রে মুখোশের ব্যবহার আছে তাই এক্ষেত্রে পুরুলিয়া ছৌ এর অঙ্গভঙ্গি মুখের বদলে হাত ও দেহের মাধ্যমে ফুটিয়ে তোলা হয়৷ পুরুলিয়ার ছৌ মুখোশ ভারতের ভৌগোলিক স্বীকৃতির তালিকাতে নিবন্ধিত৷ অনন্য দৃষ্টিনন্দন উপস্থাপনা ও ছৌ মুখোশ তৈরীর ঐতিহ্যের জন্য এটি বহির্বিশ্বে সমাদৃত৷

## ইতিহাস
পুরুলিয়া জেলার বাঘমুন্ডির রাজা মদনমোহন সিংহ দেবের সময় থেকে ছৌ মুখোশ বানানোর ঐতিহ্য চলে আসছে, তিনি ছিলেন এই লোকশিল্পের অন্যতম পৃৃষ্ঠপোষক৷ ছৌ মুখোশ ঐতিহ্যগতভাবে মানভূমের প্রাচীন নৃত্যশৈলীর সঙ্গে সম্পর্কযুক্ত যা সময়ের সাথে অবলুপ্ত হলেও মুখোশ তৈরীর শিল্পটি আজও অবিচল৷

## বিষয় ও ধরন

পুরুলিয়ার ছৌ নাচে ব্যবহৃত ছৌ মুখোশগুলি প্রধানত পৌরাণিক চরিত্রের ওপর যেমন, মহিষাসুরমর্দিনী, রাম-সীতা, রাম-রাবনের যুদ্ধ ইত্যাদি৷ অনেকক্ষেত্রে সাঁওতাল দম্পতির মুখোশ রূপক হিসাবে ব্যবহার হয়৷ মুল মুখোশের চারধারে দু ফুট পর্যন্ত গয়না ও কাপড় দিয়ে বিভিন্নভাবে অলঙ্করণ করা হয়৷ দুর্গা, লক্ষ্মী, কার্তিক এর মুখোশগুলি গাঢ় হলুদ বা কমলা রঙ করা হয়৷ শিব, সরস্বতী ও গণেশ এর মুখোশগুলি সাদা রঙ করা হয়৷ আবার মা কালীর মুখোশটিতে করা হয় কালো রঙ৷ রাম ও শ্রীকৃৃষ্ণের মুখোশগুলিতে কপালে তিলক কাটা থাকে৷ অসুরের মুখোশের ক্ষেত্রে সাধারণত গোঁফ, দৃৃশ্যমান দন্তপাটি ও বিষ্ফারিত চোখ সহ কালো বা গাঢ় সবুজ রঙ করা হয়৷

## প্রক্রিয়াকরণ

ছৌ মুখোশ প্রস্তুতকারকরা সূত্রধর সম্প্রদায়ের লোক৷ মুখোশ প্রস্তুতি একাধিক ধারাবাহিক পদ্ধতির মাধ্যমে হয়ে থাকে৷ প্রথমে ৮ থেকে ১০ টি নরম কাগজকে আঠাতে ডুবিয়ে পর পর স্তরে আটকে একটি আকার আনা হয়৷ তার ওপর একখণ্ড কাদা নিয়ে তার সাথে সূক্ষ্ম ভস্মচূর্ণ মিশিয়ে আকারটিকে হয় পুরোপুরি ফুটিয়ে তোলা হয়৷ মুখের সূক্ষ্মকাজগুলি কাদামাটির মাধ্যমে করা হয়৷ তার ওপর কাদাসহ কাপড়ের একটি আস্তরন দেওয়া হয় এবং পরে তা সূর্যালোকে শুকিয়ে নেওয়া হয়৷ শুকিয়ে গেলে সেটিকে পালিশ করা হয় কাদার খণ্ড থেকে কাগজ ও কাপড়ের আস্তরনটি সরিয়ে নিয়ে দ্বিতীয়বারের জন্য সূর্যালোকে শুকানো হয়৷ মুখোশের ছাঁচ তৈরী হয়ে এলে নাক ও কানের অংশে গর্ত করা হয় ও মুখোশটি রঙ করা হয় চারিধারে বিভিন্ন ধরনের অলঙ্করণ করা হয়৷

## ভৌগোলিক স্বীকৃতিপ্রাপ্তি
পুরুলিয়ার ছৌ মুখোশ পশ্চিমবঙ্গের একটি নিবন্ধিত ও উল্লেখযোগ্য ভৌগোলিক স্বীকৃতি৷ পুরুলিয়ার ছৌ মুখোশ প্রস্তুতি ও ব্যবহার অনবদ্য এবং ঐতিহ্যমন্ডিত একটি শিল্পকলা৷

## তথ্যসূত্র

বিষয়শ্রেণী:পশ্চিমবঙ্গের ভৌগোলিক নির্দেশক
বিষয়শ্রেণী:পশ্চিমবঙ্গের সংস্কৃতি
বিষয়শ্রেণী:পশ্চিমবঙ্গের মুখোশ
বিষয়শ্রেণী:পুরুলিয়া জেলা
চলো বদলে যাই

**চলো বদলে যাই (সেই তুমি)** এলআরবি ব্যান্ডের একটি জনপ্রিয় গান যেটি লিখেছেন, সুর করেছেন ও গেয়েছেন আইয়ুব বাচ্চু। গানটি *সুখ* অ্যালবামের অন্তর্ভুক্ত যেটি ১৯৯৪ সালে মুক্তি পায়। গানটি বাংলাদেশ ও ভারতে ব্যাপক জনপ্রিয়তা অর্জন করে। গানটিকে বাংলা ব্যান্ড সংগীতের জগতে অন্যতম সেরা গান হিসেবে ধরা হয়।

গানটি অ্যাকুস্টিক গিটার এবং ড্রামের শব্দ দিয়ে শুরু হয়। প্রথম পংক্তিটি, শুরুর দশ সেকেন্ডের মধ্যে গাওয়া শুরু হয়। ইলেক্ট্রনিক যন্ত্র বাজানোর অংশটি কোরাস লাইন থেকে শুরু হয় এবং দ্বিতীয় পংক্তির আগে শেষ হয়।

## লিখন
গানটির রেকর্ডিং পুরাতন ঢাকার নবাবপুর সড়কে অবস্থিত অডিও আর্ট স্টুডিওতে হয়। ২০১৬ সালের জানুয়ারিতে প্রথম আলোর সাথে এক সাক্ষাৎকারে আইয়ুব বাচ্চু বলেন:

## গানের কথা
গানটির প্রথম কিছু লাইন হল:

সেই তুমি, কেন এত অচেনা হলে?
সেই আমি, কেন তোমাকে দুঃখ দিলেম?
কেমন করে এত অচেনা হলে তুমি?
কীভাবে এত বদলে গেছি এই আমি?
ও বুকেরই সব কষ্ট দু'হাতে সরিয়ে
চলো বদলে যাই


## অন্যদের দ্বারা ব্যবহার
২০১৮ সালে 'ক্রসস্টিচ' নামের একটি পাকিস্তানি পোশাক প্রতিষ্ঠান গানটির বাঁশির সংস্করণকে হুবহু নকল করে তাদের পোশাকের বিজ্ঞাপনে আবহ সংগীত হিসেবে ব্যবহার করে। অনুমতি ছাড়া গানটি ব্যবহার করার জন্য প্রতিষ্ঠানটি সমালোচিত হয়।

## তথ্যসূত্র

বিষয়শ্রেণী:বাংলা ভাষার গান
বিষয়শ্রেণী:বাংলা ব্যান্ড সঙ্গীত
বিষয়শ্রেণী:রক গান
বিষয়শ্রেণী:বাংলাদেশী গান
বিষয়শ্রেণী:আইয়ুব বাচ্চুর গান
ঢালী

বাংলায় **ঢালী** একটি অত্যন্ত অভিজাত বংশ। তবে এ বংশ হিন্দু ও মুসলিম উভয় ক্ষেত্রে ব্যবহার হতে দেখা যায়। কীভাবে ঢালী বংশের নামকরণ হয় তা নিশ্চিতভাবে জানা যায় না। তবে যতদূর জানা যায়, বহুকাল আগে ইরান থেকে বাংলায় যুদ্ধের জন্য কোনো এক বাদশার ফরমায়েশে কিছু সংখ্যক সৈন্য পাঠানো হয়, যারা ঢাল তলোয়ারের যুদ্ধে ঢাল নিয়ে যুদ্ধ মোকাবিলা করতে পারদর্শী ছিলো। এরপর এরা যখন ওই বাদশার হয়ে যুদ্ধে জয়লাভ করে তখন তাদেরকে হাদিয়া স্বরুপ এ বাংলায় থাকার জন্য জমি ও শাদীর জন্য পাত্রী দান করা হয়। এরপর তারা এখানে স্থায়ীভাবে বসবাস শুরু করে। তখন থেকেই এ ঢালী খান্দানের পয়দায়েশ। এছাড়াও ঢালীরা প্রভাবশালী হওয়ায় অনেকেই এ বংশ পদবী নিয়ে বিভিন্ন ধরনের কথা বলে থাকেন যার বেশিরভাগই অযৌক্তিক। ঢালী বংশের লোকজন যে যুদ্ধের সাথে জড়িত ছিলেন তার প্রমাণ পাওয়া যায় *যশোহর-খুলনার ইতিহাস - দ্বিতীয় খণ্ড*-তে, "এই সকল ঢালী সৈন্য কোন বাধা বিপত্তি মানিত না, প্রাণপাত করিয়াও যুদ্ধ করিত। খান জাহান আলীর পদাতিক সৈন্যের মত ইহাদিগেরও কোদাল বা কুঠার অস্ত্রমধ্যে গণ্য হইত। উহারা জঙ্গল কাটিত, গড় কাটিত এবং খাল নালা বাঁধিয়া পুল প্রস্তুত করিয়া চলিত। ইহার যুদ্ধক্ষেত্রে যেমন অদম্য যোদ্ধা, তেমনি জঙ্গলে কাঠুরিয়া, জলে নৌকার দাড়ী এবং পথে কোড়াদারের কাজ করিত। প্রতাপের পতনের পর এই সকল সৈন্য ও তাহাদের কার্য-প্রণালী দেশমধ্যে ব্যাপ্ত হইয়া পড়িয়াছিল। এই ঢালী সৈন্য প্রতাপাদিত্যের এক প্রধান অবলম্বন এবং তাহার সৈন্য গঠন-প্রণালীর প্রথম ও প্রধান বিশেষত্ব।"

বাংলাদেশের নানা অঞ্চলে এখনো ঢালীদের প্রভাব দেখা যায় বিশেষ করে খুলনা সহ ঢাকার কিছু অঞ্চল এবং পশ্চিম জামালপুর ময়মনসিংহ ভালুকা গফরগাঁও বিক্রমপুর।

## নামজাদা ঢালিয়ান
*ঢালী আল মামুন, শিল্পী
*হুমায়ূন কবীর ঢালী, শিশুসাহিত্যিক
*বীর মুক্তিযোদ্ধা আবুল কাশেম ঢালী(১৯৩৫-২০২৪),মুক্তিযোদ্ধা

## আরও দেখুন
*পাটোয়ারী (দ্ব্যর্থতা নিরসন)

বিষয়শ্রেণী:বাঙালি পদবি
বিষয়শ্রেণী:বাঙালি মুসলিম পদবি
মিট্টি

***মিট্টি*** ২০০১ সালের হিন্দি অপরাধ-রোমাঞ্চকর চলচ্চিত্র। এটি রচনা ও পরিচালনা করেছেন ইকবাল দুররানি এবং প্রযোজনা করেছেন সালিম আহমেদ। প্রধান চরিত্রে অভিনয় করেছেন ফেরদৌস আহমেদ, শ্রাবণী মুখার্জি, কূলভূষণ খারবান্দ, আরিফ জাকারিয়া ও বিশাল। চলচ্চিত্রটি ২৬ অক্টোবর বিশ্বব্যাপী মুক্তি পেয়েছিল।

## শ্রেষ্ঠাংশে

* ফেরদৌস আহমেদ  - দেবা
* শ্রাবণী মুখার্জি - পূজা
* কূলভূষণ খারবান্দা - দাদাজী
* আরিফ জাকারিয়া 
* রাজু মাভানি - ফালা কেষ্ঠ
* বিশাল 
* মুকেশ তিওয়ারি

## সঙ্গীত

## তথ্যসূত্র

## বহিঃসংযোগ
* 

বিষয়শ্রেণী:প্রতিশোধ বিষয়ক চলচ্চিত্র
বিষয়শ্রেণী:২০০১-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:হিন্দি ভাষার চলচ্চিত্র
বিষয়শ্রেণী:২০০০-এর দশকের হিন্দি ভাষার চলচ্চিত্র
বিষয়শ্রেণী:প্রতিশোধ বিষয়ক ভারতীয় চলচ্চিত্র
বিরোধ (১৯৮৬-এর চলচ্চিত্র)

***বিরোধ*** হলো ১৯৮৬ সালের ভারত বাংলাদেশ যৌথ প্রযোজনার একটি চলচ্চিত্র যেটিতে রাজেশ খান্না ও শাবানা মুখ্য চরিত্রে অভিনয় করেছিলেন। চলচ্চিত্রটির গীতিকার ছিলেন আরডি বর্মণ। চলচ্চিত্রটি  বাংলা চলচ্চিত্র ''শত্রু'' (১৯৮৪) -এর পুনঃনির্মাণ ছিল। পুনঃনির্মিত হওয়া চলচ্চিত্রটির মুখ্য নারী চরিত্রে অভিনয় করেছিলেন বাংলাদেশের বিখ্যাত অভিনেত্রী  শাবানা।  চলচ্চিত্রটি ১.৭০ কোটি রুপি আয় করেছিল।

## কাহিনি
হরিদাসপুর নামে একটি গ্রাম রয়েছে, যেখানে অশোক শর্মা (রাজেশ খান্না)কে পরিদর্শক হিসাবে পাঠানো হয়।  যখন তিনি প্রত্যন্ত গ্রামে আসেন, তখন তিনি একজন অন্ধ ও বিধবাকে উদ্ধারের জন্য আসেন, এবং নিশিকান্ত শাহ ও তার লোকদের সাথে লড়াই করেন।  পরের দিন নিশিকান্ত শাহ জানতে পারলেন যে, যার সাথে তার মারামারি হয়েছিল, তিনি ছিলেন অশোক।  তারপর অশোকের সাথে বন্ধুত্ব করার জন্য তিনি তোহফা নিবেদন করেন, কিন্তু অশোক সেই তোহফা গ্রহণ করতে অস্বীকার করেন।  সংঘর্ষের ঘটনার পর, নিশিকান্ত শাহ ও এমপি গোপাল চৌধুরী (ওম শিবপুরী) কর্তৃক পরিচালিত সকল খারাপ কর্মকাণ্ড সম্পর্কে অশোক জানতে পারেন।  তখন অশোক বুঝতে পেরেছিলেন যে, গ্রামের মানুষকে এই ধনী ব্যক্তিদের শোষণের হাত থেকে রক্ষা করতে হবে।

এদিকে, তিনি গ্রামের একটি মেয়ে আশা (শাবানা) এর বাড়িতে অতিথি হিসাবে গ্রামে বাস করতে শুরু করেন এবং এছাড়াও ছোটু নামে গ্রাম থেকে একটি অনাথ সন্তানের কাছের মানুষে পরিণত হন।  তখন অশোক জানতে পারল যে, ছোটুর বাবা একজন সৎ কৃষক ছিলেন যাকে নিশিকান্তের লোকজন  হত্যা করেছিল। তখন তিনি ছোটুর বাবার হত্যার বদলা নিতে প্রতিজ্ঞাবদ্ধ হন।

একদিন থানায় কাস্টডিতে এক ব্যক্তি মারা গেলে অশোক তার চাকরি ও সম্মান হারান। এভাবেই এগিয়ে যায় চলচ্চিত্রটির কাহিনি।

## ব্যবসা
চলচ্চিত্র ১৯৮৬ সালে ১.৭০ কোটি রুপি আয় করে, যেটি তখনকার দুই লাখ চল্লিশ হাজার মার্কিন ডলারের সমতুল্য ছিল। চলচ্চিত্রটি একটি ব্যবসাসফল চলচ্চিত্র হিসেবে চলচ্চিত্রবোদ্ধাদের নিকট পরিগণিত হয়েছিল।

## অভিনয়ে

* রাজেশ খান্না - ইন্সপেক্টর অশোক শর্মা 
* শাবানা - আশা
* প্রেম চোপড়া - নিশিকান্ত শাহ
* অরুণ গোভিল - উপ পরিদর্শক সালিম 
* মাস্টার তপু - ছোটু
* অশোক কুমার - পুলিশ সুপার 
* ওম শিবপুরী - গোপাল চৌধুরী এমএলএ
* রাজ কিরণ - রাজ চৌধুরী 
* ম্যাক মোহন - কানু
* অনুপ কুমার দাস - অনুপ চ্যাটার্জী  
* কমল মাহুবকর - প্রফেসরের নাতনি 
* সৈয়দ হাসান ইমাম - প্রফেসর 
* গোলাম মোস্তফা - দুর্নীতিবাজ পুলিশ কর্মকর্তা

## সঙ্গীত
* "তোর আঁচলে" - লতা মঙ্গেশকর , আশা ভোঁসলে 
* "মায়াবী এই নেশা" - আশা ভোঁসলে 
* "চোখ তোমার বলে" - অ্যান্ড্রু কিশোর 
* "এর টুপি ওর মাথায়" - কিশোর কুমার ও কোরাস 
* "আজও বয়ে চলে পদ্মা মেঘনা" - অ্যান্ড্রু কিশোর ও কোরাস

## তথ্যসূত্র

## বহিঃসংযোগ
* 

বিষয়শ্রেণী:ভারতীয় চলচ্চিত্র
বিষয়শ্রেণী:১৯৮৬-এর চলচ্চিত্র
বিষয়শ্রেণী:১৯৮০-এর দশকের হিন্দি ভাষার চলচ্চিত্র
বিষয়শ্রেণী:হিন্দি ভাষার চলচ্চিত্র
বিষয়শ্রেণী:রাহুল দেববর্মণ সুরারোপিত চলচ্চিত্র
বিষয়শ্রেণী:বাংলা চলচ্চিত্রের হিন্দি পুনর্নির্মাণ
তরণ আদর্শ

**তরণ আদর্শ** (; জন্ম ১৩ জুন ১৯৬৫) হলেন একজন ভারতীয় চলচ্চিত্র সমালোচক, সাংবাদিক, সম্পাদক এবং চলচ্চিত্র বাণিজ্য বিশ্লেষক।  তিনি বি কে আদর্শের ছেলে।  তিনি টুইটারে চলচ্চিত্র সংক্রান্ত খবর এবং বক্স অফিসের হালনাগাদকৃত তথ্য প্রদানের জন্য সুপরিচিত।

## কর্মজীবন
তরণ আদর্শ ১৫ বছর বয়সে তার কর্মজীবন শুরু করেন *ট্রেড গাইডের* সম্পাদক হিসেবে।  ১৯৯৪ সালে তারান আদর্শ বলিউড চলচ্চিত্র ভিত্তিক টিভি সিরিয়াল *হ্যালো বলিউড* প্রযোজনা করেন যেটিতে অভিনয় করেছিলেন শেহজাদ খান এবং কাশ্মীরা শাহ । তিনি তখনও *ট্রেড গাইড* এর সাথে যুক্ত ছিলেন।  তিনি বর্তমানে বলিউড সংক্রান্ত ওয়েবসাইট *[[বলিউড হাঙ্গামা]]*র সাথে সম্পৃক্ত।

## তথ্যসূত্র

## বহিঃসংযোগ
* 
* 

বিষয়শ্রেণী:১৯৬৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দিল্লির ব্যক্তি
বিষয়শ্রেণী:ভারতীয় চলচ্চিত্র সমালোচক
বিষয়শ্রেণী:ভারতীয় সাংবাদিক
বিষয়শ্রেণী:মুম্বইয়ের ব্যক্তি
কইমই

**কইমই** বলিউড সম্পর্কিত একটি ওয়েবসাইট যা বলিউডের খবর, বক্স অফিসের রিপোর্ট এবং চলচ্চিত্র রিভিউ প্রদান করে। ২০১৬ সালের ফেব্রুয়ারি মাস অনুযায়ী ভারতে এটির আলেক্সা র‍্যাংকিং ৭৩২।

## ইতিহাস
২৩ নভেম্বর ২০০৯ এ কনটেস্ট২উইন.কম এবং কমল নাহতার ফেইথ এন্টারটেইনমেন্ট যৌথভাবে কইমই.কম চালু করে। কমল নাহতা কইমইয়ের সহ-প্রতিষ্ঠাতা ও সম্পাদক।

## তথ্যসূত্র

বিষয়শ্রেণী:অনলাইন চলচ্চিত্র ডেটাবেজ
বিষয়শ্রেণী:২০০৯-এ প্রতিষ্ঠিত
বিষয়শ্রেণী:হিন্দি ভাষার গণমাধ্যম
অনুরাধা

**অনুরাধা** হল একটি ১৯৪০ সালে মোহন সিনহা পরিচালিত বলিউডের একটি চলচ্চিত্র। এতে অভিনয় করেছেন ত্রিলোক কাপুর, জীবন, মায়া ব্যানার্জি, ভাটসালা কুমতেকর, অনন্ত মারাঠে এবং আঘা। চলচ্চিত্রটি সার্কো প্রোডাকশনস দ্বারা প্রযোজিত হয়েছিল হয়েছিল এবং চলচ্চিত্রটির সঙ্গীত পরিচালক ছিলেন বদ্রি প্রসাদ।

## তথ্যসূত্র

বিষয়শ্রেণী:১৯৪০-এর ভারতীয় চলচ্চিত্র
বিষয়শ্রেণী:১৯৪০-এর চলচ্চিত্র
বিষয়শ্রেণী:হিন্দি ভাষার চলচ্চিত্র
বিষয়শ্রেণী:১৯৪০-এর দশকের হিন্দি ভাষার চলচ্চিত্র
বিষয়শ্রেণী:ভারতীয় সাদাকালো চলচ্চিত্র
ফুল (১৯৪৫-এর চলচ্চিত্র)

**ফুল** হল ১৯৪৫ সালের একটি ভারতীয় হিন্দি চলচ্চিত্র। ১৯৪৫ সালে সবচেয়ে বেশি আয় করা চলচ্চিত্রের তালিকায় চার নম্বরে ছিল চলচ্চিত্রটি। চলচ্চিত্রটি পরিচালনা করেন কে. আসিফ যিনি পরবর্তীকালে বক্স অফিস কাঁপানো চলচ্চিত্র মুগল-ই-আজম তৈরি করেছিলেন।

## তথ্যসূত্র

বিষয়শ্রেণী:ভারতীয় চলচ্চিত্র
বিষয়শ্রেণী:১৯৪৫-এর চলচ্চিত্র
বিষয়শ্রেণী:হিন্দি ভাষার চলচ্চিত্র
বিষয়শ্রেণী:১৯৪০-এর দশকের হিন্দি ভাষার চলচ্চিত্র
বিষয়শ্রেণী:ভারতীয় সাদাকালো চলচ্চিত্র
মেরি রাইট সয়েল

**মেরি রাইট সয়েল** (  ; ৬ এপ্রিল ১৭৯৭ - ১০ জুন ১৮৮৪) একজন ইংরেজ কবি এবং শিশুতোষ লেখক ছিলেন।  যদিও তিনি ছিলেন তার সময় এর একজন জনপ্রিয় সাহসী  লেখিকা, আজকে তিনি *[[ব্ল্যাক বিউটি|কালো সৌন্দর্যের]]* লেখক এনা সেলেলের মা হিসাবে পরিচিত।

## জন্ম ও পারিবারিক জীবন
মেরি ১৭৯৭ সালে কোয়েকের বিশ্বাসে জন্মগ্রহণ করেন এবং তিনি আইজাক সিয়েলকে ১৮১৯ সালের ১৫ জুন নরফোকের লামাসে বিয়ে করেন। ১৮২০ সালে তার কন্যা আন্না জন্মগ্রহণ করেন এবং দুই বছর পর তার ছেলে ফিলিপ।  তার স্বামী আইজাকের বেশ কয়েকটি অসুস্থ উপদেশের ব্যবসা ছিল এবং তিনি তার পুত্রের জন্মের পর নিজেকে দেউলিয়া বলে ঘোষণা করেছিলেন। 

## সাহিত্য কর্ম
১৮৫৮ থেকে ১৮৬৪ সাল পর্যন্ত পরিবারটি ব্লু লজ, উইক এ বসবাস করত। তিনি একজন বড় মাপের কবিতা প্রেমি ছিলেন এবং তিনি*মাদার্স লাস্ট ওয়ার্ড* লিখেছিলেন (যা বিশ্ব জুড়ে এক মিলিয়নেরও বেশি কপি বিক্রি করেছিলেন) যখন তিনি ব্রিস্টলের কাছে উইক এ বসবাস করতেন। তার এই বইটিতে বলা হয়েছে কীভাবে দুই ছেলে তাদের মায়ের শেষ কথার মাধ্যমে পাপ থেকে রক্ষা পায়। 

## তথ্যসূত্র

বিষয়শ্রেণী:ইংরেজ শিশুসাহিত্যিক
বিষয়শ্রেণী:১৮৮৪-এ মৃত্যু
বিষয়শ্রেণী:১৭৯৭-এ জন্ম
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:ইংরেজ নারী কবি
বিষয়শ্রেণী:ধর্মীয় লেখিকা
এমপি হোস্টেল

**এমপি হোস্টেল** হলো বাংলাদেশে আবাসিক ভবন যেখানে সংসদ সদস্যরা পৃথকভাবে বা তাদের পরিবারসহ বসবাস করতে পারে। ঢাকা শহরের তেজগাঁও এলাকার পশ্চিম নাখালপাড়ায় পাকিস্তানি শাসনামলের একটি এমপি হোস্টেল রয়েছে।
নতুন বাংলাদেশ সরকার শের-ই-বাংলা নগর এলাকায় ও নাখালপাড়ায় কিছু নতুন এমপি হোস্টেল তৈরি করেছে।

## তথ্যসূত্র

বিষয়শ্রেণী:ঢাকার ভবন ও স্থাপনা
বিষয়শ্রেণী:বাংলাদেশের আবাসিক ভবন
বিষয়শ্রেণী:বাংলাদেশের সরকারি ভবন
সংহার জেলা

**সংহার জেলা** ( : ) পাকিস্তানের সিন্ধু প্রদেশের বৃহত্তম জেলাগুলির মধ্যে অন্যতম একটি জেলা। এটি ৯৮৭৪ বর্গ কিলোমিটার এলাকা জুড়ে গঠিত হয়েছে। জেলাটি সিন্ধু নদীর কেন্দ্রীয় অঞ্চলে অবস্থিত এবং পূর্বে ভারতের সীমানা দ্বারা আবদ্ধ। এটি নিজেই একটি ছোট শহর হিসেবে পরিচিতি লাভ করেছে, নওয়াবশাহ শহরের পূর্ব-দক্ষিণ-পূর্ব অবস্থিত নিয়ে এটির আয়তন প্রায় ৩৫ মাইল (৫৬ কিমি) এবং মিরপুর খাসের উত্তরেও প্রায় একই দূরত্ব লক্ষ্য করা যায়। প্রধান আয়ের উৎস বলতে রয়েছে কৃষি শিল্প।

## প্রশাসনিক বিভাগ
সংহার জেলাটি প্রশাসনিকভাবে ৬টি তহসিল নিয়ে গঠিত হয়েছে:

* জম নওয়াজ আলী
* খিপ্রো
* সংহার তালুকো
* শাহাদাদপুর
* সিঞ্জরো
* তান্দো আদম খান

## জনসংখ্যার উপাত্ত
১৯৯৮ সালের আদমশুমারীর হিসাব অনুযায়ী, জেলাটির জনসংখ্যার ছিল প্রায় ১,৪৫৩,০২৮ জন এর মত, যার মধ্যে থেকে প্রায় ২২.১৩% ছিল শহুরে এলাকায় বসবাসকারী। যার মধ্যে থেকে ৭৯% ছিল মুসলিম সম্প্রদায়ের এবং ১৯%  হিন্দু সম্প্রদায়ের। এছাড়াও ভাষাভাষীর দিকে থেকে জনসংখ্যার প্রায় ৭৭% সিন্ধি, ১০% উর্দু, ৭.৮%পাঞ্জাবী এবং ১.৭% বেলুচি রয়েছে।

## তথ্যসূত্র

## বহিঃসংযোগ
* District Government Sanghar

বিষয়শ্রেণী:সংহার জেলা
বিষয়শ্রেণী:সিন্ধু প্রদেশের জেলা
থারপার্কার জেলা

**থারপার্কার জেলা** (ধাতকি ضِلع تھرپارکر , ), পাকিস্তানের সিন্ধু প্রদেশের ৯টি জেলার মধ্যে অন্যতম একটি জেলা। এটি ভূমি অঞ্চল দিক থেকে সিন্ধু প্রদেশের বৃহত্তম জেলা। এটির রাজধানী শহরের নাম হচ্ছে মিঠি। সিন্ধুর অন্যান্য সব জেলার চেয়ে সবচেয়ে সর্বনিম্ন মানব উন্নয়ন সূচক এই জেলাতে লক্ষ্য করা যায়। থর হচ্ছে এলাকাটির সবথেকে উর্বর মরুভূমি এবং থরি সম্প্রদায়ের জীবিকা মুলত কৃষির উপর নির্ভর করে গড়ে উঠেছে। বিশ্বের একমাত্র উর্বর মরুভূমি হিসেবে থারপার্কার জেলা বিশেষভাবে সুপরিচিত।

## প্রশাসনিক বিভাগ
জেলাটি প্রশাসনিকভাবে ৭টি তালুকা (তহসিল) নিয়ে গঠিত হয়েছে:

* মিথি
* দিপলো
* ইসলামকোট
* চাচরো
* দাহলি
* নাগরপার্কার
* কালোই

## শহর
* কার্তি
* চেলহার
* কান্তিও
* কালোই

## আরো দেখুন
* নগর

## তথ্যসূত্র

বিষয়শ্রেণী:থারপার্কার জেলা
বিষয়শ্রেণী:সিন্ধু প্রদেশের জেলা
বিষয়শ্রেণী:শিশুর মৃত্যু
বিষয়শ্রেণী:সিন্ধুতে হিন্দুধর্ম